Sajber bezbednost: 10 saveta za poboljšanje bezbednosti mreže – Image\nU svetu koji se neprestano razvija u informacionim tehnologijama (IT), svakodnevno se pojavljuju novi problemi u vezi sa bezbednošću mreže. Vrlo je verovatno da Vaš sajt neće biti meta hakerskog napada, ali je potrebno i tu mogućnost uzeti u obzir. Za svaku kompaniju koja se oslanja na IT (a skoro svaka kompanija danas je takva) kako bi upravljala nekim ili svim svojim informacijama i podacima, potrebno je preduprediti nepovoljne situacije poboljšanjem bezbednosnih mera.\nDa li osećate nelagodnost kada pomislite da Vašim poverljivim poslovnim podacima potecijalno pristupaju korisnici širom sveta koji nisu Vaši zaposleni?\nProblemi sa mrežnom bezbednošću mogu se javiti danima, pa čak i nedeljama pre nego što Vi ili Vaš IT sektor postanete toga svesni.\nStatistika vezana za bezbednost mreže\nKako biste što bolje razumeli koliko se često Vaša kompanija susreće sa problemima bezbednosti mreže, predstavljamo Vam zanimljive (i prilično zastrašujuće) statističke podatke koji ilustruju koliko često se ti problemi sa bezbednošću mreže pojavljuju.\nOd marta 2018. godine 43% sajber napada su bila usmerena ka malim preduzećima.\nDo kraja 2020. godine prosečni troškovi curenja podataka premašiće 150 miliona dolara, kako se bude povezivala poslovna infrastruktura.\nProsečno vreme otkrivanja zlonamernog ili kriminalnog napada prema globalnim istraživanjima, bilo je 170 dana.\nU 2016. godini 40% kompanija je bilo u opasnosti od potencijalnog curenja podataka.\nSvakako, ažuriranje antivirus programa na svim računarima zaposlenih je osnovni deo svake bezbednosne strategije. Istina je, međutim, da mnoga mala i srednja preduzeća nemaju stalno zaposlene IT stručnjake/eksperte koji bi im omogućili da budu u toku sa najnovijim bezbednosnim problemima.\nStručnjaci za IT bezbednost imaju poteškoća da budu u toku sa novitetima u oblasti sajber bezbednosti i skoro je nemoguće da budu upućeni u sve probleme. Kako je sve veća potražnja za za ekspertima za IT bezbednost, biće sve teže i teže zadržati ih u manjim preduzećima. Ipak, postoje stvari koje možete da uradite kako bi osnažili onlajn bezbednost firme.\n10 saveta za sprečavanje problema bezbednosti mreže\nPreporučujemo Vam da pročitate i sledite ovih 10 saveta za sajber bezbednost namenjenih malim preduzećima.\nAko Vam deluje da je ovaj spisak zastrašujuć ili nemoguć za ostvarenje sa Vašim osobljem i resursima, razmislite o tome da unajmite preduzeće koje pruža IT usluge da vodi računa o bezbednost Vaše mreže.\n1. Obuka zaposlenih o osnovama bezbednosti\nOvaj savet može izgledati banalno, ali uspostavljanje osnovnih bezbednosnih postupaka i pravila za sve u Vašoj kompaniji, automatski osigurava da ćete imati bezbednu mrežu.\nUspostavljanje odgovarajućih smernica za upotrebu interneta, koje detaljno navode kazne za kršenje pravila o sajber bezbednosti kompanije je nešto sa čime bi trebalo upoznati sve zaposlene. Implementacija pravila koja opisuju kako postupati i zaštititi informacije o klijentima i druge vitalne podatke, je odličan način da zaposlenima obezbedite potrebne alate kako bi mreža ostala bezbedna.\n2. Očistite i ažurirajte, prevencija sajber napada\nAžuriranje… Nešto što svi obično previdimo, jednostavno zato što smo lenji da instaliramo najnovija bezbednosna ažuriranja ili „bezbednosne zakrpe“. Ali morate zapamtiti da održavate Vaše uređaje čistim, i da pratite preporuke za ažuriranje softvera!\nPosedovanje najnovije verzije sigurnosnog softvera, veb pregledača i operativnog sistema je najbolja odbrana od virusa, zlonamernog softvera i drugih onlajn pretnji. Da bi Vam bilo lakše da to zapamtite, napravite podsetnike. Nakon svakog ažuriranja možete pokrenuti antivirus softver i proveriti računar. Čim su dostupna ključna ažuriranja softvera, instalirajte ih. Ne čekajte ili bi moglo biti prekasno.\n3. Omogućite zaštitu Firewall-a za svoju internet konekciju\nFirewall (zaštitni zid) je skup srodnih programa koji sprečavaju da neko sa strane pristupi podacima Vaše kompanije na privatnoj mreži. On deluje na isti kao protivpožarna vrata u Vašem preduzeću ili kući i štiti Vas od nečega. U ovom slučaju, od uljeza.\nDva puta proverite da li je Firewall (zaštitni zid) Vašeg operativnog sistema aktiviran. Ako ga nemate, instalirajte besplatni softver za Firewall (dostupan na mreži). Takođe, ako neki od zaposlenih iz Vaše kompanije rade na daljinu ili od kuće, proverite da li su njihovi sistemi zaštićeni Firewall-om (zaštitnim zidom). Ovo se lako može zaboraviti, pa se postarajte da su njihova podešavanja Firewall-a (zaštitnog zida) ažurirana.\n4. Napravite plan za mobilne uređaje\nMobilni uređaji (pametni telefoni i tableti) mogu stvoriti značajne bezbednosne probleme, posebno ako sadrže poverljive informacije ili mogu pristupiti Vašoj korporativnoj mreži.\nObavezno zatražite od svih korisnika mobilnih uređaja da zaštite svoje uređaje lozinkom, šifruju svoje podatke i instaliraju bezbednosne aplikacije. Ovo pomaže u sprečavanju krađe informacija dok je mobilni uređaj povezan na javnu mrežu. Budući da su ovi uređaji prenosivi i nisu fiksirani, obavezno napravite procedure za prijavljivanje izgubljenih ili ukradenih uređaja.\n5. Napravite rezervnu kopiju svih podataka, informacija i dokumenata kompanije\nIzrada rezervnih kopija podataka je druga stvar koju obično zaboravimo da radimo, posebno jer su naši dani ispunjeni drugim važnim radnim zadacima. Međutim, redovno pravljenje rezervnih kopija podataka na svim računarima kompanije može Vas poštedeti kasnijih frustracija.\nKritični podaci za koje bi trebalo da napravite rezervnu kopiju uključuju dokumente za obradu teksta, tabelarne proračune, baze podataka, finansijske datoteke, datoteke vezane za ljudske resurse i račune koje potražujete ili plaćate. Ako ste u mogućnosti, napravite sigurnosnu kopiju podataka automatski, ili bar jednom nedeljno. Čuvanje kopija bilo van računara ili u „oblaku“ (eng. cloud – onlajn servisi za čuvanje podataka) je takođe siguran i jednostavan način za praćenje svih podataka koje imate.\n6. Kontrolišite pristup računarima\nKontrolišite fizički pristup računarima i kreirajte korisničke naloge za svakog zaposlenog\nVaša kompanija i svi njeni podaci su poverljivi i njima treba da pristupate samo Vi i Vaši zaposleni. Proverite da li sprečavate pristup ili upotrebu poslovnih računara od strane neovlašćenih osoba.\nPrenosni računari su zaista laka meta za krađu i mogu se lako izgubiti. Zato ih uvek zaključajte ili čuvajte na pouzdanom mestu. Takođe, proverite da li je napravljen poseban korisnički nalog za svakog zaposlenog koji zahteva snažne lozinke. Administrativne privilegije treba dati samo pouzdanom informatičkom i ključnom osoblju.\n7. Osigurajte svoje Wi-Fi mreže\nUkoliko imate Wi-Fi mrežu na radnom mestu, ona uvek treba da bude zaštićena, šifrovana i skrivena. Vaša poslovna Wi-Fi mreža bi uvek trebalo da ima lozinku koju znaju samo Vaši zaposleni.\nMožete da sakrijete svoju Wi-Fi mrežu radi još veće zaštite. Da biste to učinili, postavite bežičnu pristupnu tačku ili ruter tako da ime mreže ne emituje na bilo kojoj drugoj lokaciji ili kompaniju u blizini. Ovo je poznato kao Potvrđivanje naziva mreže (Service Set Identifier – SSID).\n8. Koristite dobre poslovne navike pri radu sa platnim karticama\nRad sa onlajn bankarskim sistemima ili procesorima može biti rizičan zbog količine osetljivih informacija koje Vaše preduzeće ima na mreži. Za Vašu kompaniju važno je da koriste najpouzdanije i proverene alate.\nTakođe možete imati dodatne sigurnosne obaveze u skladu sa sporazumima sa Vašom bankom. Izolujte platne sisteme od drugih, manje sigurnih programa i ne koristite isti računar za obradu plaćanja i surfovanje internetom.\n9. Ograničite pristup zaposlenih podacima i informacijama\nMožda bi imalo smisla da samo jedan zaposleni kontroliše sav pristup sistemima podataka Vaše kompanije. Međutim, to nije najbolji način za sprečavanje problema bezbednosti mreže.\nZaposleni treba da imaju pristup samo određenim sistemima podataka koji su im potrebni za obavljanje njihovih radnih zadataka i ne bi trebalo da budu u mogućnosti da instaliraju bilo koji softver bez dozvole.\n10. Čuvajte lozinke\nOvaj poslednji savet je jedan od najjednostavnijih načina za izbegavanje problema sa bezbednošću mreže, jer ne treba puno vremena za ažuriranje ili promenu lozinki. Zahtevajte od Vaših zaposlenih da koriste jedinstvene lozinke i menjaju ih svaka tri meseca. Ovo je odličan način da se osigura da su računari svih korisnika bezbedni i zaštićeni.\nRazmislite o implementaciji višefaktorske provere identiteta koja, pored lozinke, zahteva i dodatne informacije, poput sigurnosnog pitanja. To možete učiniti tako što ćete proveriti da li kompanije sa kojima sarađujete (a koje imaju pristup Vašim osetljivim podacima), posebno finansijske institucije, nude višefaktornu proveru identiteta za Vaš nalog.\nU Image-u znamo koliko je važno čuvati Vaše podatke. Razgovarajte sa svojim IT osobljem kako biste bili sigurni da Vaša kompanija čini sve što je u njihovoj moći da bi sačuvala svoje podatke. Ako nemate posvećeno IT osoblje ili mislite da sami ne možete rešiti svoje zahteve, razmislite o upravljanju IT uslugama.\nJoš bolje, obratite se jednom od naših savetnika za poslovnu tehnologiju da razgovaramo o vašim IT problemima i dopustite nam da Vam pomognemo u izradi čvrstog i bezbednog mrežnog plana koji smanjuje stres koji problemi u vezi sa bezbednošću mreže mogu da prouzrokuju.\nbezbednost mrezecyber securityfirewall\nTehnologija je danas sastavni deo našeg poslovnog okruženja. Kako učimo i usvajamo novo tehnološko znanje,…\nprevious post: 8 najčešćih IT problema koje možete lako rešiti


Tunišanin stiže na "San Paolo", Maksimoviću odbrojani dani? - Sportske.net\nSrpski reprezentativac ne može da sklopi novi dogovor sa upravom kluba.\nAgent Slovaka potvrdio, na Apeninima velika borba za veznjaka!Nije Lil samo Pepe, Napoli želi Portugalca!Ikardi dao rok "staroj dami", inače...De Laurentis otkrio šta se dešava sa pojačanjima, pa odbrusio navijačima!Zvanično, "Mlekari" sklopili posao sa Napolijem!\nNikola Maksimović je na jug Italije stigao pre dve godine u transferu vrednom dvadeset miliona evra, ali bivši igrač Crvene Zvezde nije uspeo da se "ugura" u prvih jedanaest kod Anćelotija dok je prošlu polusezonu proveo na pozajmici u Spartak iz Moskve.\nPrema pisanju italijanske štampe, čelnici vicešampiona Italije su u odmaklim pregovorima sa štoperom Olimpijakosa, Jasine Meriom koji je imao sjajnu debitansku sezonu u redovima grčkog velikana.\nPodsetimo u toku leta je stigao i Manolas iz Rome, deluje da je sve manje prostora na "San Paolu" za Maksimovića.\nUgovor mu ističe za dve godine, pitanje je da li će obe strane naći za shodno da ga produže uzimajući u obzir novonastalu situaciju u odbrani Napolija.\nItalijani digli ruke od Jovića, imaju nove želje!


Nestao Nikola Lekovski iz Bora: U Beogradu mu se gubi svaki trag\nStudentu Fakulteta organizacionih nauka od prošle srede se izgubio svaki trag, brat Stefan moli građane koji imaju bilo kakve informacije da mu se jave.\nNikoli Lekovskom (37), iz Bora, koji studira završnu godinu na Fakultetu organizacionih nauka, od prošle srede, 20. februara gubi se svaki trag.\nNikola je poslednji put tog dana viđen u svom stanu na Avalskom putu u Beogradu, a prema rečima njegovog brata Stefana sve ukazuje na to da je Nikola u sred noći samo otišao do obližnje prodavnice da kupi cigarete.\n” Pretpostavlja se da je Nikola izašao iz stana na brzinu samo do obližnje prodavnice da možda kupi cigarete, jer mu je mobilni telefon ostao u stanu.\nBio mu je upaljen čak i laptop, što ukazuje na to da napolju nije imao nameru duže da se zadržava”, rekao je za portal “Zaječar online” Sefan, brat nestalog Nikole.\nNikola je visok oko 190 centimenatara, ima kratku kosu i nosi naočare.\nStefan ističe da su poslednjih dana njegovog brata Nikolu tražili i po obližnjim manastirima, bolnicama, napuštenim objektima, podigli su čak i dron kako bi snimili okolinu, ali od njega nije bilo ni traga.\nStefan napominje da je njegova porodica angažovala i agenciju koja se bavi pronalaskom nestalih osoba, ali ujedno i apeluje na sve građane da podele ovu objavu ili ako imaju neku informaciju o tome gde se Nikola sada nalazi da se jave njemu na broj telefona 060/5555-885 ili najbližoj policijskoj stanici.\napel beograd bor NESTANAK nestao nikola lekovski pomoć\nPoginuo radnik u rudniku kompanije Ziđin u Boru


UNIJA SAMOSTALNIH SINDIKATA POLICIJE FBIH: DAJEMO PUNU PODRŠKU KOLEGAMA IZ BPK | Hayat.ba\nUnija samostalnih sindikata policije FBiH poručila je kako daje punu podršku kolegama iz Bosansko-podrinjskog kantona u njihovim zahtjevima i borbi za bolje uvjete rada.\nU Sarajevu je jučer održan radni sastanak predstavnika Unije i Sindikata policije BPK Goražde, na kojem je, između ostalog, razgovarano o radno-pravnom i materijalnom statusu policijskih službenika u navedenom kantonu.\nUnija samostalnih sindikata policije FBiH daje punu podršku kolegama iz BPK-a u njihovim zahtjevima jer je poražavajuće da isti nisu imali povećanje plate od 2007. godine, kao i da nema adekvatnog socijalnog dijaloga koji je osnovni preduslov za stvaranje i poboljšanje sveukupnog stanja. To govori o jednom neodgovornom odnosu zakonodavne i izvršne vlasti u ovom kantonu spram onih koji su u obavezi rizikovati i dati i svoj život za sigurnost države, građana i njihove imovine”, kazali su iz Unije.\nJedna od tema sastanka bila je i nastavak, te unapređenje buduće saradnje između Unije i ovog Sindikata.


Emeri "ugasio" Ben Arfu: "Nisi Mesi" - Sportske.net\nEmeri "ugasio" Ben Arfu: "Nisi Mesi"\nKako stoje stvari, Hatema Ben Arfu nećemo često viđati na terenu u dresu PSŽ-a...\nZnate li zašto je Ben Arfa u nemilosti trenera?Šta se sada dešava sa Ben Arfom? Konačno se oglasio i Emeri!Kavani - Beli dres skinuo "crnu magiju"Veče Edinsona Kavanija, PSŽ brojao do 6!Kavani za poluvreme "četiri od četiri"!\nBen Arfa se prošle sezone vratio na fudbalsku mapu sveta u velikom stilu, posle lutanja na ostrvu. Igrao je fenomenalno u dresu Nice, iz tog razloga se dovodio u vezu sa nekoliko većih klubova, a u trci za njegov potpis pobedio je Pari Sen-Žermen.\nNa transferu posebno je inistirao predsednik 'Svetaca' Naser El Kelafi, koji ne krije da je njegov veliki fan i njegovovo dovođenje na 'Park Prinčeva' bio je svojevrstan poklon za Unaija Emerija, koji je letos preuzeo kormilo ekipe od Lorana Blana.\nMeđutim, ako se po jutru dan poznaje dolazak u 'grad svetlosti' nije baš najsrećnije rešenje za ovog majstora fudbala.\nU nemilosti je trenera Unaija Emerija, kome se ni malo ne sviđa njegov pristup treninzima.\nPrve trzavice na relaciji Ben Arfa - Emeri izbile su kada Španac nije uvrstio ovog ofanzivnog vezistu da ni da konkuriše za meč prvog kola Lige šampiona protiv Arsenala.\nRat među njima dvojicom ne jenjava, a 'L'Eqipe' prenosi da se ove nedelje sukob još više zakuvao.\n"Nisi Mesi. Nisi toliko dobar da možeš sam da rešavaš utakmice." rekao mu je Emeri na treningu.\nSve u svemu, jasno je da će Ben Arfa morati nešto da promeni, inače će utakmice PSŽ-a gledati sa klupe za rezerve ili sa tribina.


02.01.2021. - 13:50\nDvojica sagovornika su konstatovali da je završetak izgradnje gasovoda Balkanski tok i njegovo puštanje u rad izuzetan uspeh dveju prijateljskih i bratskih država. Oni su posebno naglasili da je reč o značajnom podvigu, jer su radovi uspešno završeni u uslovima pandemije korona virusa.\nU isto vreme, premijer Borisov je predsedniku Vučiću saopštio važnu vest za Srbiju i njene građane - da je upravo završena prva sekcija auto-puta od Sofije do granice sa Srbijom. Cela deonica od Dragomana do Sofije biće izgrađena do kraja 2021. godine, što znači da će time Srbija postati jedna od najvažnijih zemalja na tranzitnom putu između Zapadne Evrope i Istanbula.\nTakođe, predsednik Vučić i premijer Borisov razgovarali su o daljem unapređenju ekonomske saradnje, kao i o različitim regionalnim pitanjima. Jedno od tih pitanja je i izgradnja gasnog interkonektora između Srbije i Bugarske, koje bi dve zemlje odmah krenule da grade, a koji će, posle izgradnje interkonektora između Bugarske i Grčke, doprineti još većoj stabilnosti i energetskoj bezbednosti u regionu.\nPredsednik Vučić čestitao je građanima Bugarske Novu godinu i poželeo da nastave putem napretka. On je, takođe, zahvalio premijeru Borisovu na iskrenom prijateljstvu i punoj posvećenosti razvoju bliskih komšijskih odnosa Srbije i Bugarske.


Bela palanka Archives - Page 3 of 6 - Sportske vesti\nSouth Media\t17/10/2018\nEkipa Mladosti iz Poljske Ržane nije bila protivnik po meri, mada je uspela da meč izgura samo sa dva gola u svojoj mreži. Fudbalski klub „Rajko Mitić“ iz Bele Palanke na taj način stigao je do sedme uzastopne pobede u\nDragan Panajotović\t01/10/2018\nMinulog vikenda su počela sva seniorska takmičenja pod okriljem Košarkaškog saveza Srbije. Za jugoistočni deo Srbije najzanimljivija su dešavanja u Prvoj muškoj regoinalnoj ligi Istok, a iza nas je prvo kolo i nekoliko izuzetno zanimljivih utakmica koje najavljuju neizvesno prvenstvo.\nSouth Media\t28/08/2018\nBela Palanka je dobila igrača na listi teniskih profesionalaca. Aleksa Ćirić, teniser TK “Niketa Remezijanski” iz Bele Palanke osvojio je prvi ATP bod. On je u prvom kolu profesionalnog turnira “Serbia F4 Futures”, koji se održava u Subotici pobedio Darka\nBela Palanka je, ovog vikenda, bila domaćin Kupa Srbije u Pauerliftingu, na kome je dvadeset četvoro takmičara iz ukupno šest klubova, nastupilo u tri discipline – benču, mrtvom dizanju i čučnju. Neki od dizača tegova, koji su učestvovali na Kupu,\nOtvoreno prvenstvo Bele Palanke pripalo Gociću\nSouth Media\t27/08/2018\nNa teniskim terenima u dvorištu srednje škole „Niketa Remezijanski“ i na Ekološko-rekreativnom centru “Banjica” u Beloj Palanci proteklog vikenda održano je Otvoreno prvenstvo Bele Palanke za juniore do 18 godina, turnir 2. kategorije iz kalendara Teniskog saveza Istočne Srbije. Na\nSouth Media\t08/08/2018\nAleksa Ćirić, 18-godišnji teniser TK Niketa Remezijanski, odigrao je prvi profesionalni turnir proteklog vikenda u Novom Sadu iz kalendara ITF Pro Circuit, Serbia F1 Futures, 15.000$. Belopalanački teniser je u 1. kolu kvalifikacija pobedio šest godina starijeg i znatno iskusnijeg\nUlični basket u Beloj Palanci u znaku mlađih kategorija (VIDEO)\nKošarka se u Beloj palanci definitivno primila. Turnir u uličnom basketu „Streetball Bela Palanka 2018“ okupio je više od 100 učesnika, a pravu poslasticu predstavljale su finalne borbe u kategoriji kadetkinja, pionira,kadeta, juniora i seniora… Prava rovovska borba vodila se\nSouth Media\t06/08/2018\nU Beloj Palanci i Dimitrovgradu će, i ovog leta, biti organizovana „Okružna zabavna škola sporta“ koja na nekoliko dana okuplja mališane iz obe opštine i pruža im druženje i rekreaciju. Projekat je osmišljen za decu uzrasta od 6 do 11\nSouth Media\t04/08/2018\nPrvo učešće i prva pobeda na jednom profesionalnom turniru belopalanačkog tenisera Alekse Ćirića, Na fjučersu u Novom Sadu, u okviru prvog kola kvalifikacija, član TK Niketa Remezijanski iz Bele Palanke, savladao je šest godina starijeg i daleko iskusnijeg tenisera iz


Ovo je taj drugi film: Tadić za ujedinjenje i obnavljanje DS | WebTribune\nHome U FOKUSU Ovo je taj drugi film: Tadić za ujedinjenje i obnavljanje DS\nPosted date: јануар 15, 2018 In: U FOKUSU\nPredsednik Socijaldemokratske stranke (SDS) Boris Tadić saopštio je da je predsedništvo SDS donelo odluku da za beogradske izbore podrži kandidata Demokratske stranke (DS), koja na gradske izbore izlazi u koaliciji sa Novom strankom.\nOn je pozvao bivše lidere DS da se nakon izbora “sedne za sto”.\n“Pozivam sve bivše lidere DS da stanemo u odbranu demokratije i slobode protiv režima Aleksandra Vučića. Pozivam sve koji su se nekada nalazili u istoj stranci da odmah posle izbora sednemo i koordinišemo aktivnosti”, izjavio je Tadić.\nOn je dodao da je jedino “bivši DS bio u stanju da ostvaruje velike rezultate u prošlosti” i naveo da ovog trenutka nema bolje alternative od DS.\n“Ovo nije samo podrška Draganu Šutanovcu, nego ideja ujedinjenja i obnavljanja rada DS u punom kapacitetu”, zaključio je Tadić.


Britanska vlada udvostručuje investicije u razvoj infrastrukture za električna vozila - Auto Republika\nDepartman za transport Velike Britanije dobiće od tamošnje vlade daleko veći budžet za postavljanje novih punjača za električni vozila.\nPrioritet je kažu postavljanje punjača u urbanim sredinama, kako bi se mnogobrojnim stanovnicima gradova na Ostrvu omogućilo punjenje automobila u njihovom neposrednom okruženju.\nBritanska vlada dozvolila je budžet od 10 miliona funti za postavljanje i razvoj mreže punjača po velikim gradovima. To bi trebalo da obezbedi postavljanje nekih 3.600 javnih stanica za punjenje baterija električnih vozila.\nOsim toga, insistira se na razvoju platforme za monitoring punjača, kako bi se potencijalni korisnici lako informisali o tome da li su punjači slobodni, i koliko je mesta upražnjeno na stanicama za punjenje.\nBritanska vlada navodi da je do sada obezbedila 24.000 javnih punjača za električna vozila, kao i da tu spada 2.400 brzih punjača.\nVelika Britanija značajno ubrzava proces elektrifikacije, jer je cilj da se već 2040. godine zaustavi prodaja vozila koja koriste motore sa unutrašnjim sagorevanjem.\ntags: javni punjači punjači Velika Britanija\nprevious Bugattijev drugi model neće biti hiperautomobil, već vozilo za svakodnevnu upotrebu\nnext Mercedesovo ažuriranje softvera za pogonske jedinice ne daje očekivane rezultate


Uspješno realizovan "Turnir prijateljstva", prvi pobjednik turnira Sloboda Tuzla - Zvornicki.ba\nUspješno realizovan “Turnir prijateljstva”, prvi pobjednik turnira Sloboda Tuzla\nU Zvorniku je održan prvi rukometni ,,Turnir prijateljstva” na kome su pored domaće Drine učestvovali još Sloboda iz Tuzle, Loznica i Metaloplastika iz Šapca, a publika u dvorani KSC Zvornik mogla je videti pet veoma kvalitetnih utakmica.\nOvaj turnir se igrao u okviru priprema svih ekipa pred prolećni deo sezone i trenerima je poslužio da vide u kakvoj formi su njihovi timovi, jer svim ekipama koje su učestvovale osim domaćinu Drini prvenstva počinju naredne sedmice, dok Zvorničani imaju više od mesec dana do starta Prve lige RS.\nTurnir je bio odlično organizovan, a sve ekipe su izrazile spremnost da i naredne godine učestvuju na ovom turniru. Trener Drine Aleksandar Golubović je istakao da će njegov klub učiniti sve kako bi ovo takmičenje preraslo u tradiciju.\n– Turnir je revijalnog karaktera i okupili smo svoje sportske prijatelje kako bi svi zajedno mogli da se uverimo u trenutnu formu naših timova. Svi su zadovoljni organizacijom i najavili su već sada da će se pojavati na naredne godine. Pokušaćemo tada da okupimo još neke ekipe i turnir ogranizujemo u boljem terminu – rekao je Golubović.\nMetaloplastika – Loznica 22:25\nSloboda – Drina 22:12\nMetaloplastika Drina 16:14\nSloboda – Loznica 23:17\nMetaloplastika – Sloboda 22:25\nTagged aleksandar golubovic, pobjednik sloboda tuzla, RK Drina, rk drina zvornik, rukomet, sloboda tuzla, sport zvornik, sportl rukometni divovi, turnir prijateljstva\nPrevKadetkinje OK Drina izborile plasman na finalni turnir za prvaka RS\nNextPolicija oduzela papovku, bombe i municiju na području Srebrenice


Bojan Đorđić - Blic Sport\nBivši fudbaler Crvene zvezde se družio sa Betmenom /FOTO/\nZanimljiva fotografija osvanula je na Instagramu.\nNE PRESTAJU PECKANJA ZVEZDAŠA Đorđić zna da u Stokholmu nije -32\nSvi kojima su crveno-bele boje u srcu zatrpali su društvene mreže sa šaljivim porukama na račum velike prednosti koju ima Crvena zvezda.\nĐorđić: Zvezda ni na Farskim ostrvima ne bi bila šampion, ostalo srce na splavu!\nNekadašnji fudbaler Crvene zvezde i svakako jedan od njenih najvećih navijača Bojan Đorđić ljutito je ispratio kraj "večitog derbija" u kojem je Partizan golom Miloša Jojića u 90. minutu stigao verovatno i do šeste uzastopne titule.\nBojan Đorđić otišao u Junajtedovu filijalu Antverpen\nBivši fudbaler Crvene zvezde Bojan Đorđić prešao je u filijalu Mančester junajteda u Belgiji, tamošnjeg drugoligaša Antverpen.\nBojan Đorđić: Zvezda će uzeti titulu posle dolaska Granta u Partizan\nBivši fudbaler Crvene zvezde Bojan Đorđić prilično oduševljeno je dočekao vest o dolasku bivšeg stratega Čelsija, Portsmuta i Vest Hema Avrama Granta na kormilo Partizana.


Apacerove nove ECC DDR3 serverske memorije za MSP Apacerove nove ECC DDR3 serverske memorije za MSP – Personal magazin\nZahvaljujući servisu za cloud compjuting, serveri sa malom potrošnjom energije i blade serveri malih dimenzija postaju najbolji izbor administratora radnih stanica jer tako u značajnoj meri štede na troškovima za…\nZahvaljujući servisu za cloud compjuting, serveri sa malom potrošnjom energije i blade serveri malih dimenzija postaju najbolji izbor administratora radnih stanica jer tako u značajnoj meri štede na troškovima za MSP-ove (Mala i srednja preduzeća). Kako bi pomogao MSP-ovima u skladu sa “green” trendom u zahtevima za visoko efikasnim radom, Apacer – svetski lider u proizvodnji memorija – predstavio je svoje memorijske module 4GB DDR3-1333 VLP UDIMM sa ECC osobinom za aplikacije za blade servere niskog/srednjeg nivoa.\nOne mogu efikasno da smanje potrošnju energije za oko 18% u poređenju sa ECC Register DIMM-ovima na naponu od 1.5V i istog kapaciteta, tako da će služiti kao rešenje storidž uređaja sa više prednosti za MSP poslovno tržište.\nApacer-ovi upravo predstavljeni DDR3-1333 VLP UDIMM sa ECC osobinom memorijski moduli, dizajnirani u skladu sa JEDEC DDR3 memorijskim standardom, dostupna je u kapacitetima od 4GB za korisnike u preduzećima. Oni su idealne veličine od samo 18.74 mm (0.738 inča), savršeno staju u mala kućišta blade servera, gde ušteda prostora može da pomogne da se popravi strujanje vazduha za disipaciju toplote.\nKako bi eliminisao problem greške u podacima, koje nastaju od procesiranja velikom brzinom u serverskim sistemima za masovan transfer i računanje, ovaj specijalizovani memorijski modul posebno podržava ECC funkciju da efikasno pojača stabilnost transfera. Više od toga, njegov ugrađeni termalni senzor omogućava sistemu da prati varijacije u radnoj temperaturi memorijskog modula u svakom trenutku. Ovo efikasno smanjuje rizik od pada servera dok istovremeno optimizuje energetsku efikasnost i minimizuje potrošnju energije sitema.\nJoš jednom, Apacer demonstrira svoju posvećenost visokom kvalitetu predstavljanjem sasvim novog DDR3 VLP Unbuffered DIMM memorijskog modula sa ECC osobinom. Opremljeni čipovima sa originalnom naprednom obradom, oni su prošli testove u teškom okruženju (visoka/niska temperatura, visok/nizak pritisak, i dugotrajni burn-in test) kao što se testiraju i serverski sistemi i matične ploče. Verifikovan je od strane sve više internacionalnih OEM giganata što potvrđuje sledeće: kada se koriste u blade serverima, oni mogu, ne samo da pokažu odličnu kompatibilnost i stabilnost, nego i da maksimizuju performanse sistema.\nApacer ima dugogodišnje iskustvo u sistemu mrežne komunikacije i na tržištu servera. Dok razvija tehnologiju za različite specifikacije serverski specifičnih memorijskih modula, Apacer takođe koristi specijalne memorijske module kako bi zadovoljio zahteve kupaca za različitim specifikacijama i osigurao stabilnost proizvoda i visoku kompatibilnost.\nApacerove nove ECC DDR3 serverske memorije za MSP was last modified: June 23rd, 2010 by Redakcija\nApacerDDR3DDR3 memorijaECC DDR3MSP


Ivošević: Obnovom međunarodnih sertifikata Pomorski fakultet Kotor potvrđuje svoju međunarodnu prepoznatljivost i priznatost – Portal Kotor\nIvošević: Obnovom međunarodnih…\nIvošević: Obnovom međunarodnih sertifikata Pomorski fakultet Kotor potvrđuje svoju međunarodnu prepoznatljivost i priznatost\nIvošević je za sajt Univerziteta govorio i o drugim aktivnostima na međunarodnom planu u protekloj 2020. godini, počev od uspješno završenog procesa resertifikacije svih međunarodnih akreditacija do aktivnosti na polju nauke i nastave, obuke pomoraca i posebnim izazovima koji su obilježili ovu godinu.\nIVOŠEVIĆ: Iako smo ove godine lišeni brojnih putovanja i direktnih kontakata na međunarodnim konferencijama, naše kolege nijesu zaostajale što se tiče naučnoistraživačkog rada, pa su tako učestvovali na brojnim konferencijama i vebinarima, čak se usuđujem reći i u većoj mjeri nego što bi to inače bio slučaj. Nikako ne govorim u prilog onlajn komunikaciji u odnosu na susrete sa kolegama i stručnjacima uživo, međutim, u ovakvim, svakako nesvakidašnjim situacijama, ima uvijek i nekih prednosti. Budući da se većini konferencija koje su organizovane u ovom periodu, kao i brojnim drugim sličnim aktivnostima, moglo pristupiti onlajn i na taj način izlagati i učestvovati u radu, mogli smo, na primjer, da u jednom danu učestvujemo u konferenciji, na primjer, u Portorožu, drugog ili čak istog dana i konferenciji u Čačku ili Nišu ili na nekoj drugoj udaljenoj lokaciji, što ranije i u drugačijim okolnostima jednostavno nije bilo moguće.\nIVOŠEVIĆ: Pomorski fakultet Kotor je tradicionalno vezan za međunarodnu scenu, i po pitanju akreditacije studijskih programa i obuka po međunarodnim standardima, i po pitanju međunarodne saradnje. Aktuelna pandemija zaustavila nas je i u punom zamahu što se tiče ERASMUS + programa, u okviru kojega smo imali sve više potpisanih sporazuma sa srodnim institucijama širom Evrope, sve veći broj studentskih i profesionalnih razmjena i boravaka. U trenutku izbijanja pandemije, imali smo čak deset stranih studenata koji su boravili i slušali nastavu na Pomorskom fakultetu Kotor, od kojih su neki, uprkos svemu, ostali u Kotoru čak do kraja semestra. Ono što smo mogli da uradimo u ovom trenutku je da održavamo kontakte sa svim partnerskim institucijama i saradnicima koji su u sličnoj situaciji i da čekamo nove mogućnosti dalje realizacije ove saradnje.\nIVOŠEVIĆ: Obuke za pomorce se afirmišu kroz sve veće povjerenje koje nam ukazuju naši diplomirani studenti i drugi pomorci, koji u okviru Fakulteta završavaju svoje osnovne ili oficirske i druge obuke.\nIVOŠEVIĆ: Kao i ostali koji su uključeni u nastavni proces, prvi izazov sa kojim smo se suočili bilo je organizovanje onlajn nastave. Na sreću, obzirom na specifičnost studijskih programa i programa za obuku pomoraca na našem Fakultetu, kao i nizu specifičnih međunarodnih projekata u kojima je Fakultet učestvovao, već smo za veliki dio predmeta imali obilje materijala koji su se mogli koristiti putem Moodle platforme. Uz to, naši predavači i saradnici su dobrim dijelom već bili navikli i na onlajn komunikaciju sa studentima, tako da se praktično odmah nastavilo sa održavanjem nastave, putem aplikacija koje su profesorima i saradnicima bile najzgodnije. U početku su to bili uglavnom Skype i Zoom, kasnije, na osnovu preporuka i uz svesrdnu podršku Centra informacionog sistema Univerziteta Crne Gore, uglavnom Zoom, da bismo novi zimski semestar započeli sa novom aplikacijom Big Blue Button u okviru nove platforme Univerziteta za učenje na daljinu.\nvošević, izvor: ucg.ac.me\nIVOŠEVIĆ: Čini mi se da nam je, nakon onog prvog susreta sa ovako nesvakidašnjom situacijom i svim zahtjevima i ograničenjima koje je ona nametnula, poseban izazov predstavljao prijem nove generacije studenata. Osim novih načina za podnošenja prijava i dokumenata koje smo morali da osmislimo, trebalo je uvesti jednu novu generaciju mladih ljudi u akademske tokove na način koji nije uobičajen niti naročito zgodan i preporučljiv. Naime, mislim da govorim u ime većine, ako ne svih predavača i saradnika, kada kažem da je jako teško uspostaviti interakciju sa studentima koje praktično ne poznajete. Sa starijim generacijama je ta interakcija putem novih aplikacija lako zaživjela, zašto su velikim dijelom zaslužni zaposleni na Fakultetu, koji su odmah nastavili komunikaciju sa studentima putem vajber grupa i onlajn nastave i time što su bili na raspolaganju svojim studentima i održavali redovnu komunikaciju sa njima. Kada je u pitanju nova generacija, potrudili smo se da prijemni čas, odnosno prvi dan nastave sa svečanim prijemom, održimo uživo u više učionica. Na taj način smo željeli da se bar prvog dana većina nastavnika predstavi novim studentima, da se uspostavi direktan kontakt i da im se poželi dobrodošlica. Tom prilikom, date su im osnovne informacije, kao i direktna uputstva za praćenje nastave.\nUCG: Koliko mislite da ste odgovorili na potrebe studenata, pogotovo kad je riječ o kvalitetu nastave, provjere znanja…?\nIVOŠEVIĆ: Uz svu pomenutu organizaciju nastave, na najbolji mogući i izvodljiv način, sve vrijeme smo se, naravno, rukovodili potrebama i mogućnostima studenata. S obzirom na to da mi imamo značajan broj studenata koji dolaze izvan Crne Gore, a isto važi i za sve one koji su udaljeniji od Kotora, omogućeno je potpuno praćeno nastave onlajn. Predavači koji drže uživo nastavu za po jednu grupu studenata, koja ne smije da prelazi 10, odnosno 20 studenata, u zavisnosti od veličine učionice, taj dio nastave se obavezno snima tako da materijal ubrzo bude dostupan i svima ostalima koji dati predmet slušaju. Na osnovu važećih preporuka, značajan dio predispitnih provjera u vidu kolokvijuma, takođe je održan onlajn. Oni kolokvijumi koji su održani na Fakuletu održani su u manjim grupama, uz poštovanje svih mjera, od mjerenja temperature, kontrolisanja broja studenata na jednom mjestu, do nošenja maski, obavezno obezbijeđene distance i redovne dezinfekcije.\nIVOŠEVIĆ: Iako sa zadovoljstvom mogu da kažem da smo uspjeli da organizujemo održavanje nastave i obuka uz pomoć platformi i aplikacija za učenje na daljinu, svakako se nadam da je ovo ipak privremena situacija, u kojoj se trudimo da održimo korak sa tokom nastavnih programa, da naši student i polaznici obuka ne bi bili u zaostatku ili na gubitku. Dati period, kada su ograničene ili uskraćene neke od redovnih aktivnosti, koristimo za uspostavljanje i novih međunarodnih kontakata i pripreme za nove sporazume o saradnji i učlanjenje u međunarodne asocijacije srodnih institucija, o čemu će, nadamo se, uskoro biti detaljnijih informacija.\nTags: Pomorski fakultetŠpiro Ivošević


€35.000 za najbolja 'smart city' rešenja - dodeljuje ih Belgrade Waterfront u sklopu novog konkursa\nJedan pogled na globalne demografske promene i jasno nam je da više od polovine svetske populacije danas živi u gradovima, pri čemu će se taj broj popeti na 66% do 2050. godine prema studiji Ujedinjenih nacija. Svidelo se to nama ili ne, gradovi su budućnost i presedan za životni stil koji vodimo, ali i glavni uzrok zašto se poslednjih godina sve više govori o optimizaciji prostora, resursa, te promene tog istog životnog stila na koji smo navikli.\nRešenje za rastuće urbane sredine, pobornici tehnologije vide upravo u spoju digitalnih i hardverskih rešenja koja običnim građanima (vama i vašim komšijama) mogu drastično da poboljšaju kvalitet života – čak i u gusto naseljenim sredinama. Koncept pametnih gradova tako je postao termin koji se sve češće može čuti, a u mnogim svetskim i evropskim prestonicama i videti.\nŽeliš da ‘opametiš’ svoj grad?\nKada je Srbija u pitanju, smart city koncept do sada se uglavnom vezivao za domaće inovatore koji su kreirali rešenja za strana tržišta – od pametne rasvete, povezanih klupa za parkove, preko različitih servisa i aplikacija.\nSa idejom da mapira izazove sa kojima se domaće urbane sredine suočavaju, ali i da podstakne rad domaćih inovatora, kompanija Belgrade Waterfront pokrenula je prethodne nedelje veliki konkurs po imenu IMAM REŠENJE za pametniji grad čiji je cilj da nagradi najbolja smart city rešenja kao i da kasnije pomogne njihov dalji razvoj ili implementaciju u Beogradu ili nekoj drugoj sredini – kako bi se inovativna rešenja po prvi put našla u službi građana.\nPobednička rešenja imaće kasnije priliku da implementiraju ili dalje razvijaju svoje ideje.\nKonkurs je otvoren do 25. novembra pri čemu svoje ideje mogu prijaviti svi zainteresovani punoletni pojedinci ili timovi do najviše tri člana – putem zvaničnog sajta konkursa imamresenje.rs. Nakon inicijalne selekcije koju vrši stručan žiri sačinjen od industrijskih eksperata, čak 10 timova imaće priliku da radi na usavršavanju svoje ideje u okviru mentorstva u ICT Hub-u.\nNa završnom događaju koji će se održati sredinom decembra biće izabrano tri pobedničke ideje kojima se dodeljuje ukupan nagradni fond u iznosu od 10.000 evra (prvo mesto dobija 5.000 evra, drugo mesto 3.000 evra, dok nagrada za treće mesto iznosi 2.000 evra). Kompanija Belgrade Waterfront obezbedila je i dodatnih 25.000 evra sa ciljem daljeg razvoja ili implementacije pobedničkih rešenja na području Srbije u budućnosti, kako bi građani osetili uticaj predloženih smart city rešenja, saznaje Netokracija.\nViše informacija o samom projektu možete pronaći na zvaničnom sajtu konkursa gde se nalazi i online formular za prijavu.


Jankovićev pokret prekida saradnju sa Demokratskom strankom - 16.08.2017, Sputnik Srbija\nPokret slobodnih građana saopštio je da obustavlja planove o izbornoj saradnji sa Demokratskom strankom zbog poslednjih poteza lidera demokrata Dragan Šutanovca. 16.08.2017, Sputnik Srbija\nKako navodi pokret koji predvodi bivši ombudsman Saša Janković, Šutanovac je „javno ponudio Aleksandru Vučiću saradnju na izmenama Ustava“.\n„U stanju prikrivene diktature pod fantomkama, time se suštinski učestvuje u lažiranju demokratije i simulaciji dijaloga“, ocenjuje PSG.\nPokret navodi da „građani Srbije imaju pravo da znaju ko stoji sa koje strane“.\n4 Jul 2017, 18:43\n„Beskrajne političke kombinatorike moraju biti zamenjene čvrstim i principijelnim stavovima u koje se građani Srbije uvek mogu pouzdati. Niko nema pravo da se kocka njihovim poverenjem“, navodi se u saopštenju.\nTaj pokret je izrazio žaljenje zbog, kako se navodi, „zaokreta predsednika DS“, ali i ponovio da je jedini dijalog koji će ikada imati sa Aleksandrom Vučićem isključivo „razgovor o mirnoj predaji vlasti“.\nPredsednik Pokreta slobodnih građana Saša Janković je ocenio da potez predsednika DS „predstavlja kršenje prvog principa i uslova saradnje opozicije — da nema neposredne niti posredne saradnje sa vlašću Srpske napredne stranke“.\n„Predsedništvo Pokreta je jednoglasno odlučilo da u takvim okolnostima Pokret ne može da nastavi razgovore o saradnji. Šutanovac je, između ostalog, izjavio da će demokrate svoj predlog ustavnih izmena poslati ’predsedniku‘ Aleksandru Vučiću i da debata treba da počne prvo na nivou eksperata“, dodaje se u saopštenju.\nDS i Saša Janković su blisko sarađivali na predsedničkim izborima, kada su demokrate stale iza Jankovića i podržale njegovu predsedničku kandidaturu. Janković je na izborima bio drugi, iza Aleksandra Vučića, sa 16 odsto osvojenih glasova.\nNakon toga, Janković je najavio da će osnovati politički pokret, a da će DS „nastaviti svojim putem“ u borbi za zajedničke vrednosti koje dele.\nUbrzo su kao tema postavljeni beogradski izbori, a najavljena je i nova bliska saradnja novoosnovanog PSG i DS.\nU novoj rundi priča o ujedinjenju opozicije, Šutanovac je nekoliko puta izneo svoje mišljenje, a u razgovoru na TV N1 je najavio da bi moglo da se desi da zajedno sa beogradskim izborima bude održan i referendum o izmeni Ustava Srbije.\nPonovio je i da se za Beograd i dalje traži najbolje rešenje i da opozicija treba da se ukrupnjava. Kako je naveo, „ne postoje nikakve trzavice i neslaganja sa liderom Pokreta slobodnih građana Sašom Jankovićem“.\n„Nema nikakvih problema između mene i Saše Jankovića. Ja sam i lično u dobrim odnosima sa njim. Ne postoje disonantni tonovi“, rekao je Šutanovac.\nIpak, sudeći po aktivnosti Saše Jankovića na Tviteru poslednjih dana, neslaganja svakako ima, a jedan od dokaza je i njegova poruka da najavljeno slanje predloga ustavnih promena Vučiću Šutanovac radi „isključivo u ime DS, jer Pokret ima bitno drugačiji stav“.


Stefanović sa francuskim zvaničnikom o nabavci naoružanja za Vojsku Srbije\nVesti Autor:Beta05. jul. 202120:436 komentara\nMinistar odbrane Srbije Nebojša Stefanović razgovarao je sa direktorom francuske Generalne direkcije za naoružanje, zaduženim za međunarodni razvoj, Tijerijem Karlijeom o saradnji u vezi nabavke naoružanja i opreme za Vojsku Srbije.\nAnalizirane su dosadašnje aktivnosti vojnoekonomske saradnje koja je ocenjena kao uspešna i sadržajna, saopštilo je Ministarstvo odbrane Srbije, a istakli su da će ta saradnja u narednom periodu „biti dodatno unapređena“.\nRazmatrani su „i novi strateški projekti saradnje kojima bi se znatno unapredile operativne sposobnosti Vojske Srbije“.\n„Na ovaj način unapredila bi se i interoperabilnost Vojske Srbije kroz potencijalnu nabavku naoružanja i vojne opreme visokog tehnološkog nivoa, kojom se opremaju i vodeće oružane snage EU“, navodi se u saopštenju.


Brazil: U obrušavanju stene na čamce stradalo sedam ljudi\nTanjug 9. januara 2022. 07:09\nBRAZILIJA – Najmanje sedan osoba je poginulo, tri se vodi kao nestale, a devet je teško povređeno kada se u subotu stena survala na motorne čamce ispod vodopada na jugoistoku Brazila, saopštila je lokalna vatrogasna služba.\nKameni blok se iznenada odvojio od zida kanjona i srušio na više čamaca, a pri tome izazvao ogroman talas iznad jezera Furnas u regionu Kapitolio, u državi Minas Žerais, saopštile su lokalne vlasti, prenosi Rojters.\nSnimak koji kruži društvenim mrežama prikazuje trenutak kada se veliki blok kamenja ruši u vodu, a najmanje jedan čamac je tom prilikom potonuo.\nVlasti su saopštile da vatrogasci i ronioci tragaju za nestalim.\nPotvrđeno je da su najmanje 32 osobe povređene u toj nesreći, a među njima 23 osobe su zbrinute u Santa Kasa de Kapitolio sa lakšim povredama i već su pušteni iz bolnice, navodi AP.\nJezero Furnas, poznato i kao „Minasovo more“, predstavlja popularno turističko mesto u oblasti udaljenoj oko 420 kilometara severno od Sao Paula.


Lideri šest tematskih saveza u okviru NALED-a predstavili su svoje rezultate i prioritete u narednom periodu na 14. Skupštini NALED-a\nŠest tematskih saveza NALED-a okuplja predstavnike kompanija, lokalnih samouprava i udruženja oko zajedničkih ciljeva i konkretnih tema u kojima žele da vide pozitivne promene. Na 14. Skupštini udruženja, lideri Saveza za eUpravu, zdravstvo, imovinu i urbanizam, fer konkurenciju, hranu i poljoprivredu i životnu sredinu predstavili su svoje rezultate i planove za naredni period.\nPočetkom juna usvojen je Program razvoja elektronske uprave za period 2020-2022, u čijoj je izradi učestvovao NALED-ov Savez za eUpravu, a kojim je predviđeno da u naredne dve i po godine najveći broj usluga javne uprave bude dostupan građanima i privredi putem interneta ili mobilnog telefona.\nVeliku pažnju javnosti i resornih institucija privuklo je i predstavljanje Sive knjige zdravstva sa 50 predloga za unapređenje zdravstvenih usluga, finansiranja, ustanova i lekova. U svetlu vanrednih okolnosti izazvanih pandemijom, Savez za zdravstvo je brzo reagovao i formulisao set od 15 mera kako bi se osigurala snabdevenost tržišta neophodnim lekovima i poboljšao kvalitet zdravstvenih usluga.\nJedan od rezultata koji su obeležili rad Saveza za imovinu i urbanizam jeste reforma katastra zahvaljujući kojoj pola miliona građana koji godišnje nasleđuju i prometuju nekretnine preko beležnika štede preko 6.5 miliona evra bez odlazaka na šaltere katastra i poreske uprave.\nRad Saveza za fer konkurenciju obeležila je i reforma inspekcijskog nadzora, u okviru koje je krajem marta, startovao sa radom i jedinstveni kontakt centar republičkih inspekcija koji je omogućio građanima tokom kovid-19 krize da, lako i efikasno, na jednom mestu podnesu prijavu bilo kojoj od 44 nadležnih inspekcija. Zajedno sa Vladom članovi Saveza pripremili su i novi Akcioni plan za suzbijanje sive ekonomije.\nZnačajan rezultat postigao je i Savez za hranu i poljoprivredu koji je radio na olakšanoj elektronskoj prijavi sezonskih radnika u poljoprivredi, a koja je značajno doprinela smanjenju sive ekonomije i uvođenju 30.000 radnika u legalne tokove.\nKrajem 2019. NALED je postao bogatiji i za Savez za zaštitu životne sredine koji je uspostavljen kao najmlađe radno telo udruženja. Sa fokusom na upravljanje ambalažnim otpadom, 40 članova Saveza uspelo je za kratko vreme da pokrene izradu dve značajne studije, za uvođenje depozitnog sistema, kao i sistema produžene odgovornosti proizvođača.


Dinkić: Do Mladića uz pomoć EU i Amerike\nBEOGRAD - Predsednik G17 plus Mlađan Dinkić izjavio je juče da će narednoj sednici Vlade Srbije prisustvovati predstavnici svih bezbednosnih struktura u zemlji, u okviru priprema za predstavljanje akcionog plana Srbije za saradnju s Haškim tribunalom polovinom jula u Briselu, prenosi Beta.\nGovoreći na sednici Glavnog odbora G17 plus u Beogradu, on je rekao da ga je kao ministra finansija premijer Vojislav Koštunica obavestio da je na sednicu vlade pozvao "strukture koje imaju odgovornost da se završi saradnja s Tribunalom".\n- Na lociranju Ratka Mladića treba da zajednički rade vojne, policijske i druge bezbednosne strukture. Treba da se napravi poseban akcioni plan, koji će Koštunica prezentovati u Briselu. Treba da pokušamo da sa Evropskom unijom i SAD rešimo ovaj problem, istakao je Dinkić.\nGovoreći o prioritetima G17 plus na političkoj sceni Srbije, Dinkić je rekao da je neophodna saradnja svih stranaka demokratskog bloka oko zajedničkih ciljeva - povećanja standarda, priključenja EU, jačanja srpske pozicije u pregovorima o statusu Kosova i Metohije i izradi novog ustava.\n- Treba da razgovaramo s Demokratskom strankom, Demokratskom strankom Srbije i svima u demokratskom bloku o zajedničkom političkom programu, i borbi protiv šovinizma Srpske radikalne stranke. Veliki broj apstinenata moramo da pokrenemo da daju glas demokratskom bloku kada dođe vreme za nove izbore, naglasio je Dinkić.\nKada je reč o Kosovu i Metohiji, on je rekao da Srbija umesto insistiranja na maksimalističkim zahtevima, mora pojačati svoju poziciju vodeći realnu politiku i tražeći fazni pristup razgovorima o budućem statusu te pokrajine.\nPrema njegovim rečima, Srbije treba da se u fazama sporazume sa Albancima o visokom stepenu lokalne samouprave, bezbednosti Srba i posebno njihove crkvene imovine, po uzoru na status koji manastiri imaju na Svetoj gori.\nReferendum o poverenju Ugljaninu u Novom Pazaru - drugi put\nNeminovna koalicija u Medveđi\nVojislav Koštunica danas u Londonu kod britanskog premijera


Vijeće naroda RS tek treba da se izjasni o reformi policije\n16 septembar, 2005\nDelegati Vijeća naroda Republike Srpske koji su danas zasijedali u Banjaluci nisu uspjeli da usaglase stavove o praznicima u ovom entitetu, a danas nije bilo rasprave, kako je očekivano o zaključku Narodne Skupštine da se odbije ponuđeni model reforme policije. Međutim, ispoljeni su suprotstavljeni stavovi i o ovom pitanju.\nStavovi predsjedavajućeg Savjeta ministara B i H, Adnana Terzića, koji je nakon zaključaka Narodne Skupštine Republike Srpske o odbijanju ponuđenog modela reforme policijskih snaga u B i H doveo u pitanje postojanje dejtonskog sporazuma i ovakve Bosne i Hercegovine su neprihvatljivi.\nSaopštila je ovo danas u Banjaluci šef srpskog Kluba delegata u Vijeća naroda Republike Srpske, Desanka Rađević.\nS druge strane,šef Kluba Bošnjaka u Vijeću naroda Repblike Srpske, Ramiz Salkić krivce za odbijanje ponuđenog modela reforme policije vidi u predstavnicima stranaka koje čine većinu u Narodnoj Skupštini.\nZamjenik predsjedavajućeg Vijeća naroda Republike Srpske, Pejo Krnić je saopštio da će se ovo Vijeće tek izjasniti o zaključima Narodne Skupštine o reformi policije ali da, po njegovom mišljenju, više nema smisla raspravljati o ovim zaključcima pošto je još ranije zatražena zaštita vitalnog nacionalnog interesa Bošnjaka i Hrvata o ovom pitanju.


1 hotela u gradu: Velington, Velika Britanija - Booking.com - Rezervišite hotel odmah!\nTražite savršen odmor? Posetioci destinacije Velington dali su ocenu vrlo dobro.\nDobro došli na destinaciju Velington\nPutujete na destinaciju Velington zbog posla?\nu gradu Velington\nTražite ponude na destinaciji Velington? Najbolja ponuda\nNajbolji hoteli i drugi smeštaj na destinaciji Velington\nU blizini grada Velington\nPopularni hoteli u gradu Velington\nVelington- grad i okolina\nHoteli - Velington


Volkswagen auto delovi - prodaja rezervnih delova za VW vozila - najbolje cene u Beogradu - ASTOR Auto Delovi\nAuto delovi za Volkswagen vozila\nVolkswagen je najveći evropski proizvođač automobila. Firma „Folskvagen“ je osnovana je 30-ih godina prošlog veka, na zahtev Adolfa Hitlera. On je uputio zahtev Ferdinandu Poršeu da osmisli automobil koji će „svako moći da priušti“. Na taj način je nastala fabrika Volkswagen, što na nemačkom jeziku znači „narodni automobil“.\nAutomobili iz ove fabrike, naročito „Buba“ , postali su omiljeni širom sveta. „Buba“ je čak kasnije postala najprodavaniji automobil na svetu. Pored „Bube“, neki od najpoznatijih i najznačajnijih modela automobila proizašlih iz fabrike VW su Golf, Polo, Passat i Jetta. To su ujedno i najrasprostranjeniji modeli automobila na prostorima Srbije.\nU prodavnici „Astor“ možete pronaći skoro sve rezervne delove za VW vozila, od najnovijih modela, pa do oldtajmera. Poseban akcenat je stavljen na delove starijih modela svih godišta, kao što su legendarni modeli - Buba, Bus, Golf, ali nismo zapostavili ni delove za novije modele Sharan, Tiguan, Touran, Touareg, Up!, Passat CC.\nVW rezervni delovi koje imamo u ponudi mogu produžiti životni vek Vašeg automobila usled svog visokog kvaliteta, naši VW delovi potiču od proverenih proizvođača\nPonuda VW auto delova\nNe zaostajući za budućnošću, ne zaboravljamo ni prošlost, tj. stare, najpoznatije i dokazane Volkswagen modele automobila.Cilj nam je da u prodavnici „Astor“, na jednom mestu možete pronaći sve vezano za ovaj renomirani brend, za apsolutno bilo koji model automobila.\nRobne marke VW delova koji su u našoj ponudi su visokog kvaliteta testiranih u laboratorijskim uslovima, kao i uslovima stvarnog života. Tek nakon dugotrajnih istraživanja i rigorozne kontrole, odobreni su za primenu.\nProizvodnja VW auto delova koje prodajemo vrši se pomoću savremenih tehnologija i novih aplikacija od najkvalitetnijih materijala, kako bi odgovorili svim vremenskim uslovima, obezbedili maksimalnu izdržljivost i ispunili očekivanja kupaca.


AMERIKA SE ZAPALILA, VRUĆINA OPASNA PO ŽIVOT! Temperature bi mogle da nadmaše dosadašnje rekordne\nIzvor: SrbijaDanas.com, 28.Jun.2021, 00:21\nU Portlandu, u saveznoj državi Oregon, izmereno je 42,2 stepena Celzijusa\nRekordno visoke temperature zabeležene su u subotu širom severozapadnog dela Sjedinjenih Američkih Država, objavljeno je danas.\n, što je najviša temperatura ikada registrovana u tom gradu. Portland je među najmanje osam gradova u Oregonu i u susednoj državi Vašington, u kojima su oboreni ili izjednačeni prethodni rekordi kada je reč o visokim temperaturama, prenosi Glas Amerike. >> Pročitaj celu vest na sajtu SrbijaDanas.com <<\nU Sijetlu, u državi Vašington, u subotu je izmereno 37,8 stepeni, čime je to postao najtopliji dan ikada zabeležen u junu.\nOvo je tek četvrti put ikada da je temperatura u tom gradu bila toliko visoka.\nOvako visoke temperature smatraju se potencijalno opasnom situacijom za region u kojem mnogi žive bez klima uređaja jer su im retko potrebni.\nŠirom pacifičkog severozapada u SAD pre dva dana je počelo otvaranje rashladnih centara, pošto su lokalne vlasti upozorile da se u narednim danima može očekivati "vrućina opasna po život", u kojoj bi mogle da se nadmaše dosadašnje rekordne visoke temperature.\nAmerička Nacionalna meteorološka služba (NWS) izdala je upozorenja za ekstremne temperature i pozvala na oprez u skoro celom Oregonu i državi Vašington, zajedno sa delovima Kalifornije i Ajdaha, sa porukom stanovnicima da posledice ovog toplotnog talasa mogu biti fatalne.\nStručnjaci kažu da ekstremni vremenski uslovi, poput ranih letnjih vrućina koji su ove godine zadesile delove SAD, ne mogu biti direktno povezani sa klimatskim promenama, ali da bi neoubičajeni vremenski obrasci mogli da postanu češći zbog globalnog porasta temperatura.\nVOA: Rekordne temperature na severozapadu SAD\nRadio Televizija Vojvodine: Rekordno visoke temperature na saverozapadu SAD\nB92: Užarila se Amerika: Istorija Portlanda i Sijetla nije zabeležila ovako visoke temperature\nRadio 021: Rekordne temperature na severozapadu SAD


Stanovnici ulice "Marka Jovanovića" dobili kanalizacionu mrežu\nPočetak/Društvo/Stanovnici ulice „Marka Jovanovića“ dobili kanalizacionu mrežu\nMaja Vodeničarski4. aprila 2016.\nJoš jedan infrastrukturni projekat, koji je započet prošle godine u opštini Palilula, uspešno je završen. Okončani su radovi na izgradnji kanalizacione mreže u ulici Marka Jovanovića.Žitelji ove ulice, dobili su novu kanalizacionu mrežu dužine oko 400 metara. Postavljene su cevi prečnika 300 milimetara. Vrednost ugovorenih radova je oko 4 miliona dinara. Izvođač radova bilo je JKP „Naisus“ a nadzor je izvršilo JP Direkcija za izgradnju grada Niša.\nOvi radovi, na izgradnji kanalizacione mreže, planirani su Programom uređivanja građevinskog zemljišta za 2015. godinu.\nPo rečima predsednika Gradske opštine Palilula, Bobana Džunića, Programom uređivanja građevinskog zemljišta za 2016. godinu, planiran je nastavak izgradnje kanalizacione mreže u Ulici Marka Jovanovića. Biće izgrađeno još 150 metara, kanalizacione mreže za šta je izdvojeno oko 1,5 miliona dinara. Sve nas to veoma raduje, kaže Džunić, jer smo ispunili obećanje koje smo dali građanima.\nDobrom saradnjom i jedinstvenim nastupom u okviru Saveta građana ovog naselja mogu se unaći izvori finansiranja i uspešno završiti planirani projekti.


Reakcije na presudu Šariću - KRIK\nMiljko Radisavljević (foto: Stevan Dojčinović, KRIK)\nTužilaštvo i predstavnici države zadovoljni presudom, odbrana razočarana, dok analitičari kažu da ima još onih koje treba procesuirati.\nPišu: Bojana Pavlović, Bojana Jovanović\n„Zadovoljan sam presudom suda u njenom osuđujućem delu jer je sud uvažio sve naše argumente, naše stavove, dokaze do kojih smo došli tokom postupka“, rekao je danas Miljko Radisavljević, tužilac za organizovani kriminal, nakon što je Specijalni sud izrekao kazne Darku Šariću i njegovoj grupi za šverc kokaina iz Južne Amerike u Zapadnu Evropu.\nŠarić i drugooptuženi Goran Soković osuđeni su na 20 godina zatvora, što je maksimalna kazna za to krivično delo, dok su ostali pripadnici grupe dobili manje kazne. Troje optuženih je oslobođeno, među kojima i Bojan Stanojković, optužen kao jedan od organizatora šverca kokaina, za koga je sudsko veće reklo da nema dovoljno dokaza.\nRadisavljević je objasnio da je ovo jedan od najsloženijih postupaka vođenih pred Specijalnim sudom jer je istraga zahtevala policijsku i pravosudnu saradnju nekoliko zemalja.\n„Što se tiče oslobađajućeg dela presude, izvesno je da ćemo na taj deo uložiti žalbu. Sačekaćemo da vidimo kojim se to stavovima sud rukovodio kada je odlučio da nema dokaza da je Bojan Stanojković izvršio krivično delo, kao i drugo dvoje za koje su izrečene oslobađajuće presude“, naveo je Radisavljević.\nPremijer Aleksandar Vučić je danas na konferenciji za štampu izjavio da je Srbija presudom Darku Šariću pokazala da po pitanju pravne države i vladavine prava može da ide napred.\n„Mi smo pokazali da možemo da imamo snagu kao društvo, država, tužilaštvo, pravosudni sistem da se taj posao uradi“, rekao je Vučić.\nSiniša Petrović, predsednik veća koje je osudilo Šarića, dodao je da su značajni dokazi za sud bili snimci prisluškivanih razgovara, SMS prepiska i izjave svedoka saradnika, ali je istakao da su olakšavajuće okolnosti za optužene bile njihovo ophođenje prema sudu i porodične prilike.\nPrilikom donošenje odluke o presudi, sudije nisu bile jedinstvene – tročlano veće odlučilo je većinom.\nOdbrana je kritikovala odluku suda. Šarićev branilac Radoslav Baćović prestao je da dolazi na suđenja u samoj završnici procesa jer, kako je tada naveo, njegovom branjeniku nije bilo omogućeno pravedno suđenje.\n„Ovakva presuda bila je jasna onoga trenutka kada je sud odbio sve što smo predložili“, istakao je Baćović.\nMarko Kljajević, advokat drugooptuženog Gorana Sokovića (foto: KRIK)\nMarko Kljajević, branilac drugooptuženog Gorana Sokovića, smatra da je sud doneo „vrlo sumnjivo obrazloženu presudu“.\n„Presuda ima određene protivrečnosti i nema adekvatno obrazloženje u pogledu ključnih elemenata koje je zastupala odbrana, a to je pitanje nadležnosti suda. Nije primenjen blaži zakon i time je, po mišljenju odbrane, povređen krivični zakon“, kaže Kljajević.\nNovinar Blica Vuk Cvijić koji godinama prati slučaj Šarić rekao je da je dobro što je sud, uprkos medijskim kampanjama i pritiscima, postupak sproveo do kraja.\n„Ostaje da se vidi odluka Apelacionog suda“, kaže Cvijić.\nOn je rekao i da je nelogično to da su neki od optuženih dobili kazne samo godinu dana veće od onih koji su potpisali sporazume o priznanju krivice.\nKriminolog Dobrivoje Radovanović smatra da su u ovom procesu van domašaja pravde ostali ljudi koji su sa pripadnicima narko-kartela sarađivali, i bili njegovi zaštitnici ili pokrovitelji.\n„Još uvek je nerazjašnjeno kako je došlo do toga da se on preda, da li mu je nešto obećano ili ne. U ovom procesu propušteno je da se procesuiraju veze između kriminala i državnih službi“, navodi Radovanović.\nSociolog Jovo Bakić istakao je značaj da se do kraja istraže političke veze Darka Šarića.\n„Šarićev blizak saradnik imao je veze sa političarima i to sa nekima koji su i dalje na vlasti. Pitanje je i da li je o tome moglo pregovarati sa Šarićem, da li je on hteo da kaže nešto više ili se mora čekati Rodoljub Radulović (član grupe koji je bio u kontaktu sa političarima, nalazi se u bekstvu).”\nBožo Prelević, advokat, smatra da su države regiona izgubile bitku protiv narko-kartela, jer su centralne ličnosti često pod zaštitom.\n„Jedina šansa da se država izbori sa kriminalom je da mu iseče temelje. To je ono što Srbija nikad nije uradila.“


Republika / Brnabić: Od 1. januara penzije sigurno veće za 5 odsto, a ako MMF odobri biće i više od toga\n13:18(FOTO) Brnabić, Vulin i Lončar udarili kamen temeljac: Gradi se nova kovid bolnica 13:18SMRT ZA MOLJCE: Ubacite u kesice 3 začina koje koristite za kuvanje i stavite ih u spavaću sobu i kuhinju 13:17ŽREB ZA LE: Partizan i TSC dobili rivale u kvalifikacijama za LE! 13:16IZ ZVEZDE JASNI: Idemo korak po korak... 13:12(VIDEO) GDE JE MAMIĆ, TU JE HAOS: Alfa i omega Dinama zapevao veliki hit na svadbi - zaviorila se zastava hrvatskog kluba! 13:11(VIDEO) ZAPAMTIMO REČI... Jovana Joksimović skrhana bolom: Ovako se oprostila od NJE 13:08ČUDO U ČAČKU: Majka rodila blizance teške sedam kilograma 13:04GROM IZ VEDRA NEBA: Ruski mediji razočarani odlukom Srbije da kupi raketni sistem FK-3, a ne S-300 13:03ISTORIJA: Raikonen oborio Šumaherov rekord! 12:51EVROPSKI MEHUR: Evroliga u jednom gradu kao NBA?\n- Ono što možemo u ovom trenutku da kažemo je da ćemo ići sa jednokratnom isplatom od 5.000 dinara svim penzionerima kao podršku do kraja godine - rekla je Brnabićeva.\n- Borićemo se za svaki promil, za svaki procenat za naše penzionere, ali ćemo do tog trenutka i znati. Moramo da završimo budžet u narednih nekoliko nedelja da spremimo za Skupštinu, jednako kao i model za usklađivanje penzija od sledeće godine, što će biti švajcarski model - to je ono što smo predložili - rekla je premijerka.\n- Imamo rebalans o kojem treba da se diskutuje u Skupštini, imamo i novi budžet za 2020. godinu, set izmena i dopuna zakona o penzionom i invalidskom osiguranju, ali i o porezima i doprinosima kako bi uveli neke poreske olkašice za zapošljavanje mladih - objašnjava premijerka.\n- Razmišljali smo poslednjih osam meseci o posebnim merama za podsticanje zaposlenosti mladih i ukoliko parlament da podršku Vladi, imaćemo ih od 1. januara 2020. godine - najavila je ona.\n- Od 10. avgusta nezaposlenost je 10,3 odsto što je dobar pokazatelj - kaže Brnabićeva, i dodaje da je ponosna na taj rezultat.\n- Nadam se da ćemo u narednih nekoliko meseci konačno preći tu granicu od jednocifrene nezaposlenosti, "da ćemo se spustiti na ispod deset odsto" - rekla je premijerka.\nSrbija Beograd Ana Brnabić Ekonomija Penzije Penzija Novac Povećanje MMF\nZbog dobrih ekonomskih rezultata očekuje se da će MMF odobriti povećanje plata


Nikolić o Kostiću: Gde su moja prava?\nPredsednik Srbije Tomislav Nikolić izjavio je da je sa predsednikom SANU Vladimirom Kostićem tokom sastanka u Predsedništvu raspravljao o njegovom stavu o Kosovu i ocenio da se stiče utisak da samo predsednik Srbije nema pravo na svoje mišljenje.\n"U Srbiji je svaka izjava, bar za polovinu medija, povod da krenu ponovo da se obračunavaju sa drugim ljudima. Znači ja nemam pravo na svoje mišljenje, a profesor Kostić ima. On je imao pravo da kaže šta je hteo, a ja nemam pravo da kažem da mi se to ne sviđa. Gde li su moja prava", rekao je Nikolić.\nOn je naveo i kako je predsednik SANU je na sastanku u Predsedništvu Srbije rekao da on nije izgovorio tako kako su pojedini mediji preneli i kako pojedini mediji sada koriste.\n"Ja sam mu onda rekao: 'Predsedniče, izvinite što sam onda reagovao, međutim, vi treba da znate da postoji lično mišljenje i da postoji javno mišljenje.' Ako ja nešto kažem onda to ne može da bude moje lično mišljenje, ako kaže predsednik Vlade to nije njegovo lično mišljenje, ako kaže predsednik SANU nije njegovo mišljenje, zato što svoje mišljenje možete da imate u svom krugu, u porodici medju prijateljima", kazao je Nikolić.


Poljoprivrednici gube zbog vlade | OZNA - Informativni portal Republike Srpske\nHome / Republika Srpska / Poljoprivrednici gube zbog vlade\nMinistar spoljne trgovine i ekonomskih odnosa BiH Mirko Šarović izjavio je danas u Istočnom Sarajevu da je strategija ruralnog razvoja BiH okvirna i rađena po modularnom principu, te da se njom štiti Ustav Republike Srpske.\nrekao da je ona dio onog što odražava interese Vlade Republike Srpske, jer je, kako kaže, Vlada Srpske svojevremeno prihvatila da se ta strategija radi.\nOn je rekao da će BiH i Republika Srpska na godišnjem nivou izgubiti 30 miliona evra namijenjenih za razvoj poljoprivrede, odnosno 90 miliona do 2020. godine.\nŠarović je ponovio da BiH i samoproglašeno Kosovo jedini do sada iz EU fondova nisu povukli nijednu marku, te da će poljoprivreda BiH i Republike Srpske propasti ako ne budu korišteni fondovi koji su na raspolaganju.\nPredhodni SNSD osuđuje Bakirove izjave\nNaredni Šta Srbiju više tangira – Kosovo ili Dunav


Šoltes: Na Kosovu smo da sakupimo više podataka\n“Radimo na tome da izgradimo politički konsenzus za dijalog sa Srbijom”, rekao je predsednik Kosova Hašim Taču u razgovoru sa izvestiocem EU za Kosovo Igorom Šoltesom.\nŠoltes i Tači (Foto Predsedništvo Kosova)\nIzvestilac EU za Kosovo, Igor Šoltes je rekao da na Kosovu boravi kako bi sakupio što više podatka i o tome izvestio Evropski parlament.\n“Zbog toga smo na Kosovu, da sakupimo što više podataka od rukovodioca institucija Kosova kako bismo izvestili u Evropskom parlamentu”’ rekao je Šoltes.\nSa druge strane, Tači je kazao da je nužno “ne zabroraviti da je stvorena percepcija da se celom regionu pomaže, sem Kosovu”. Predsednik Kosova se zahvalio izveštaču EU na dosadašnjoj podršci.\n25.05.2020 Od četvrtka kretanje po 16 sati (1731)\n26.05.2020 Povratak u školske klupe 1. juna (330)


Za nasilje u porodici učinioci mogu biti i muškarci i žene...\nNaslovna » Deca » Deca » Nasilje u porodici\nNasilje u porodici nije privatna stvar te porodice!\nUčinioci nasilja mogu biti i muškarci i žene\nNajčešće žrtve nasilja su osobe ženskog pola\nNajčešći učinioci lica muškog pola\nNasilje nad ženama ne ugrožava samo žene\nMuškarci i dečaci mogu takođe biti žrtve nasilja\nUčinioci nasilja mogu biti i muškarci i žene, ali je rodna dimenzija u porodici njegova suštinska karakteristika.\nPrema pristupačnim podacima o stanju, kretanju i obeležjima pojave nasilja u porodici u Republici Srbiji, najčešće žrtve nasilja su osobe ženskog pola, različitog životnog doba i porodičnog statusa, a najčešći učinioci lica muškog pola u statusu aktuelnih ili bivših bračnih ili vanbračnih odnosno intimnih partnera.\nNasilje nad ženama u porodici dešava se u svim socioekonomskim grupama i svim kulturama. Nasilje nad ženama u značajnoj meri narušava i onemogućava ženama da koriste ljudska prava, posebno fundamentalna prava na život, bezbednost, slobodu, dostojanstvo i fizički i psihički integritet.\nNasilje nad ženama ne ugrožava samo žene već predstavlja pretnju društvu kao celini, te zahteva odgovarajući odgovor društva. Određene grupe žena su u većoj meri izložene rizicima od fizičkog, seksualnog i psihičkog nasilja, zanemarivanja i nemarnog postupanja i eksploatacije unutar porodice i van nje. Većem riziku od viktimizacije nasiljem posebno su izložene žene koje pripadaju manjinskim grupama, žene sa invaliditetom, devojčice, izbegle i raseljene žene, migrantkinje, žene koje žive u siromaštvu, posebno u seoskim i udaljenim sredinama, žene u institucijama ili u pritvoru, žene sa psihički izmenjenim ponašanjem, žene drugačije seksualne orijentacije, žene zavisne od alkohola, droge i medikamenata, starije žene, žene povratnice i druge.\nPored toga što je nasilje nad ženama, uključujući i nasilje u porodici prepoznato kao specifičan rodni fenomen, značajno je razviti razumevanje da muškarci i dečaci mogu takođe biti žrtve nasilja u porodici i da to nasilje takođe zahteva adekvatnu reakciju.\nnasilje u porodici porodica porodicno nasilje stop nasilju 2013-09-17\nPrethodni: Zlostavljanje i zanemarivanje\nSledeći: Merryland škola engleskog jezika – Beograd


Vesti iz BCBP, Omladinska organizacija iz Danske u poseti BCBP\nVaša lokacija / Beogradski centar za bezbednosnu politiku / Aktivnosti / Vesti iz BCBP / Omladinska organizacija iz Danske u poseti BCBP /\nBezbednosni i istorijski aspekti odnosa Srbije i Kosova bili su glavna tema razgovora grupe studenata iz Silba inicijative za dialog i demokratiju iz Danske i istraživača Beogradskog centra za bezbednosnu politiku (BCBP) tokom predavanja održanog 30. marta 2017. godine.\nO savremenom kontekstu etničkih odnosa na Zapadnom Balkanu govorio je istraživač Bojan Elek. Izlaganje je bilo posvećeno istorijskim činjenicama sukoba na Kosovu, zaključno sa Briselskim dogovorom i trenutnim pregovorima Beograda i Prištine.\n“Briselski sporazum predstavlja prvi pomak u odnosu na godinama nepromenjenu političku situaciju. Proces pregovora je neophodan radi dugoročnog rešenja postojećih problema”, naglasio je Elek.\nIstraživačica Maja Bjeloš je studentima predstavila stavove građana o odnosu između Srbije i Kosova. BCBP je u ovom istraživanju došao do podataka o nacionalnoj bezbednosti Srbije i očekivanim odgovorima na bezbednosne pretnje.\n"Zvanična politika Vlade Republike Srbije prema Kosovu i Metohiji ne postoji van okvira nepriznavanja nezavisnosti. Građani ipak prepoznaju značaj nastavka dijaloga jer je tri četvrtine građana za, a svega 9 odsto za prekid tog procesa”, istakla je Bjeloš.\nKoordinator programa stažiranja u BCBP Vladimir Erceg je predstavio mogućnost saradnje kroz program istraživačkog usavršavanja za strane studente, koji BCBP sprovodi od 2007. godine i pozvao ih da se prijave za volontiranje na predstojećem Beogradskom bezbednosnom forumu, najvećoj regionalnoj konferenciji posvećenoj bezbednosnim pitanjima.\nStudente je najviše interesovao istorijski aspekt međuetničkih sukoba na području Zapadnog Balkana. Grupu je predvodila članica upravnog odbora Silbe Milica Mirković. Silba je nevladina organizacija iz Danske posvećena posmatranju izbora i edukaciji na području Centralne i Istočne Evrope. U Beogradu se nalaze unutar programa praćenja predstojećih predsedničkih izbora u Srbiji.\nPovezane teme:studenti, civilno društvo, Bojan Elek, Maja Bjeloš, Vladimir Erceg, studijska poseta


Standalone sistem kontrole pristupa – GBD – Pronalazimo rešenja\nGlavna karakteristika standalone sistema kontrole pristupa je da kontrolne/pristupne tačke (mesta gde se korisnici validiraju/evidentiraju) nisu direktno povezane kablovima u jedan sistem. Kao veza između pojedinačnih delova sistema se koriste mediji (kartice, privesci, narukvice, ključevi…) sa čipovima ili posebni programatori koji služe za programiranje sistema. Takođe, ovi sistemi omogućavaju i bežičnu vezu komponenti preko radio talasa.\nU našoj ponudi se nalazi sistem proizvođača Dormakaba Evolo koji pruža maksimalnu fleksibilnost i sigurnost. Ovaj sistem se može vrlo brzo i lako prilagoditi različitim potrebama korisnika. Moguće ga je instalirati kako u potpuno nove, tako i u postojeće objekte.\nHardverski elementi ovog sistema (digitalni cilindri, čitači, elektronski kontrolisani okovi/kvake) se odlično uklapaju u mehaničke elemente sistema za zaključavanje, a ceo sistem se takođe može iskoristiti i kao dopuna postojećeg umreženog (online) sistema. Pomoću čitača kompanije Dormakaba uspešno se mogu koristit kartice sa čipovima različitih sistema (Mifare, Legic i HID) Nekoliko hardverskih elemenata iz ovog sistema (čitači, digitalni cilindri i terminali) je dobilo najviše međunarodne nagrade za dizajn što ovaj sistem čini veoma primenljivim i u dizajnerski i arhitektonski veoma zahtevnim objektima.\nSoftversko rešenje ovog sistema je takvo da omogućava brzo i decentralizovano davanje autorizacije za korisnike. Korišćenjem CardLink tehnologije (prenosa sistemskih informacija putem medija –sa čipom), Evolo dobija sve karakteristike umreženih (online) sistema kontrole pristupa. Programiranje sistema se može raditi pomoću posebnog programatora ili pomoću prethodno programiranih master kartica sa čipom.\nTehničke informacije o Evolo sistemu iz naše ponude možete pronaći u brošurama na ovoj stranici, a za sva dodatna pitanja i informacije nas možete direktno kontaktirati.\nDormakaba biometrijski citaci za kontrolu pristupa\nDormakaba brosura o razlicitim nacinima povezivanja hardverskih elemenata u sistemima kontrole pristupa\nDormakaba Evolo standalone sistem kontrole pristupa


Vučić optužio ekološke pokrete da su STRANI PLAĆENICI - Politički.rs\nBEOGRAD (Beta) – Predsednik Srbije Aleksandar Vučić izjavio je da je 90 posto ekoloških pokreta u Srbiji “plaćeno spolja” i da je to legalno, ali se treba zapitati zašto neka austrijska agencija plaća nekog da govori protiv hidrocentrala u Srbiji.\n“U Austriji imate 4.500 hidrocentrala, a u Srbiji nemate 100. Objasnite mi kako ćemo da imamo struju, zato što oni hoće da mi nemamo struju. Šta ćemo da radimo kad je ne bude za pet godina”, rekao je Vučić za televiziju Pink i istakao da jedni brinu da će vetroparkovi da unište prtice, a hidrocentrale prirodu, a ne misle kako ćemo da imamo struju.\nKomentarišući izjavu članice Saveta za borbu protiv korupcije Jelisavete Vasilić da je Rio Tinto bez dokumentacije koruptivni projekat, Vučić je rekao ” da ona polazi od sebe”.\n“Nije slučajno optuživana za razne koruptivne poslove i ona od sebe, ona ne može da razume da ljudi imaju snove, ona to ne može da razume jer je njihov nivo šta mogu da strpaju u džep”, rekao je Vučić.\nVučić je govorio i o Vojsci Srbije, posebno apostrofirajući poslanika Evropskog parlamenta Vladimira Bilčika: “Video sam da nam onaj Bilčik soli pamet o tome s kim ćemo da držimo vojne vežbe, nek se malo bavi strankom u kojoj se nalazi, svi ti što imaju stranke od nula do dva posto, najviše mrze one koji imaju 20, 30 ili 60 posto”, ocenio je predsednik.\nNajavio je da će Srpska napredna stranka oko 20. do 24. oktobra doneti važne odluke, a potom očekuje raspisivanje izbora na više nivoa. Onima koji sumnjaju da neko neće priznati volju naroda, poručio je da je on uvek priznavao izborne rezultate “jer tako rade časni ljudi”.\nVučić je ocenio da Evropska unija nije otvorila ni jedno poglavlje ili “klaster” u pregovorima o prijemu Srbije jer ima svojih problema, dok “Srbija bolje napreduje od evropskih zemalja”.\nZa državu je, kako je rekao, najvažnija snaga rukovodstva i naveo primer Ujedinjenih Arapskih Emirata gde onaj ko vodi državu donosi hrabre odluke, “na primer da li ćete čuvati neke bespravno podignute udžerice ako planirate da napravite ‘Menhetn’ u ‘Beogradu na vodi’ “.\nOpoziciji je poručio “da se strašno uplašio kako će izgubiti izbore”, ali će se boriti jer smatra da “oni ne bi radili u interesu države”.\nVučić: Spreman sam i sa opozicijom da razgovaram o Kosovu\nTagged: ALEKSANDAR VUČIĆ, BRISEL, EKOLOGIJA, EKOLOŠKI POKRETI, STRANI PLAĆENICI


Apel da se pjevačicama zabrani fotošop: Svi se smiju novoj slici Dare Bubamare | Krajina.BA\nApel da se pjevačicama zabrani fotošop: Svi se smiju novoj slici Dare Bubamare\nPonovo se zaigrala u fotošopu, što su primijetili njeni pratioci na Instagramu\nPjevačica Dara Bubamara ponovo se zaigrala u fotošopu, što su primijetili njeni pratioci na Instagramu.\nDara nerijetko dobija komplimente na račun fizičkog izgleda, te joj na društvenim mrežama poručuju da zbog svoje nepresušne energije ostavlja iza sebe čak i nekoliko decenija mlađe kolegice, ali se zbog posljednje objave na Instagramu našla na udaru korisnika Twittera.\nDara nerijetko dobija komplimente na račun fizičkog izgleda, te joj na društvenim mrežama poručuju da zbog svoje nepresušne energije ostavlja iza sebe čak i par decenija mlađe kolegice, ali se zbog posljednje objave na Instagramu našla na udaru korisnika Tvitera.\n“Pa, Daro, barem si ti uvijek bila operisana od kompleksa, šta će ti ovo kao one mučene influenserke”, “Kim Kardašijan, ti li si, nisam te prepoznao?”, “Dara na ovoj slici izgleda mlađe nego kad je imala 20 godina”, nizali su se komentari.\nPrethodni članakUmro monstrum Mirko Stanarević: Zbog stravičnih zločina tri puta osuđivan na smrtnu kaznu\nNaredni članakObjavljeni detalji odluke australskog suda o deportaciji Đokovića\nNina Badrić oduševila u kratkoj crnoj haljini, u komentarima...\nPopularne Kardašijanke se našle na crnoj listi: Više ne...\nDada Mešaljić: Dok ne raširiš svoja krila, nećeš znati...\nDRAMA U MINHENU: Muškarac iz BiH izbo 33-godišnjaka pa pobjegao, uhapšen na granici


Uskoro izbor izvođača radova na izgradnji mosta na Savi - Klix.ba\nHrvatska će biti partner\nUskoro izbor izvođača radova na izgradnji mosta na Savi\n12.1.2013. u 09:51\nMinistar saobraćaja i veza Republike Srpske Nedeljko Čubrilović izjavio je da je nakon razgovora sa hrvatskim ministrom privrede Ivanom Vrdoljakom stekao utisak da ovaj put Hrvatska iskreno želi da uđe u izgradnju mosta na Savi kod Bosanske Gradiške, te očekuje da će izvođač radova biti izabran već početkom građevinske sezone.\nPrema njegovim riječima, tokom razgovora konstatovano je da je, izuzev uslova da Hrvatska obezbjedi svoj dio sredstava, sve spremno za raspisivanje tendera.\nČubrilović je za "Nezavisne novine" rekao da su Hrvati obećali da će svojih 50 odsto od ukupno 50 miliona evra vrijednosti mosta imati u prvoj polovini ove godine.\nOn je naglasio da je Republika Srpska obezbijedila 50 odsto sredstava, te očekuje u naredne dvije do četiri sedmice sastanak na kojem će zajednička komisija dogovoriti redosljed koraka da bi što prije došlo do raspisivanja tendera za izbor izvođača radova.\nMinistar saobraćaja i veza Republike Srpske ocijenio je da je izgradnja mosta važna za privredu Krajine i Republike Srpske, dodavši da je od potpisivanja ugovora rok za izgradnju dvije godine.\nPrema njegovim riječima, ko od domaćih firmi bude ispunjavao uslove ili imao partnera koji ispunjava uslove moći će da učestvuje u tenderu.\n"Ko ispuni uslove i da najbolju ponudu - bit će odabran. Nećemo gubiti vrijeme na tome, rizikujući da pristignu žalbe i da odugovlačimo postupak. Želimo da iz prvog puta dođemo do izvođača koji će ispuniti sve uslove i koji će moći proći provjeru žalbenog postupka", zaključio je Čubrilović.


Milorad Dodik formira paravojne jedinice u Srpskoj - direktna podrška stigla iz Moskve, kao bomba je odjeknuo naslov sarajevskog “Žurnala”.\nTo su spekulacije i izuzetno opasne konstrukcije, odgovorili su iz Dodikovog kabineta. Reagovali su na pisanja portala da predsjednik “Srbske časti” u Republici Srpskoj, Igor Bilbija, navodno, regrutuje osobe koje će činiti okosnicu buduće paravojne jedinice. Prozvani Bilbija nedostupan je za komentar ali je zato reagovao na društvenim mrežama.\n"Al' ste jadni da jadniji ne možete biti. Ne birate sredstva samo da povećate tiraž. Ako je istina što pišete o nama evo vlasti nek' sprovedu istinu. Mi smo udruženje građana humanitarnog karaktera. Sve što mi mislimo drugom narodu nek' bude nama, a i vama novinarima isto tako što želite nama – nek' bude vama", komentarisao je Bilbija.\nTačno je da “Srbska čast”radi na formiranju paravojske u Srpskoj, za portal Kliks potvrdio je Dragan Mektić.\n"Raspolažemo tim informacijama već duže vrijeme. Prikupili smo dosta informacija vezano za to. Ne bih davao operativne informacije. Sve što imamo dostavićemo Tužilaštvu BiH. Iznošenjem bilo kakvih detalja raskrinkao bih kompletnu obradu tog predmeta", rekao je Dragan Mektić, ministar bezbjednosti BiH.\n"To je prava sramota za Savez za promjene jer oni koji bi trebalo da čuvaju RS oni joj podmeću i pokušavaju da joj navuku nekakvu, da kažem, lošu sliku, što je netačno. U Republici Srpskoj nema paravojnih formacija. Imamo regularne formacije sa kojima smo zadovoljni i koje služe Republici Srpskoj i naći ćemo najbolji način da odgovorimo na ovakvu vrstu podmetanja", kazao je Nenad Stevandić, potpredsjednik Narodne skupštine RS (Ujedinjena Srpska).\nU tekstu koji je uzburkao strasti u Srpskoj pripadnici “Srbske časti” opisuju se kao “nabildani ljudi sa fantomkama na glavama, u maskirnim uniformama i sa automatskim oružjem u rukama”. Objavljene su fotografije iz teretana, ali i sa navodnih obuka i postrojavanja. Ona iz male sale Narodne skupštine, gdje su krajem godine bili na osnivanju udruženja potomaka veterana Srpske, izazvala je najveću buru.\n"Ono što smo vidjeli, neke slike određenih ljudi koji su bili u Narodnoj skupštini, u maloj sali sa određenim obilježjima koji predstavljaju samo jedan narod mislim da nisu dobre poruke. Evo ja sam poslao jedan dopis u Narodnu skupštinu pa ćemo vidjeti o čemu se radi", kazao je Admir Čavka, poslanik “Domovine” u Narodnoj skupštini RS\n"Sve te priče danas koje se vrte u posljednjih nekoliko dana su samo bombastična nagađanja, bombastične priče i slično. Mi imamo sasvim regularne formacije", komentarisala je Željka Cvijanović, predsjednica Vlade RS.


Cinkovanje – GAT Novi Sad\nKvalitetna i ekološki prihvatljiva antikorozivna zaštita\nCinkovanje metalnih površina\nKompanija GAT d.o.o. vrši toplo cinkovanje različitih metalnih površina u cilju kvalitetne i trajne zaštite tretiranih objekata od korozije: različitih mašina, konstrukcija i mašinskih elemenata. Pored površinske zaštite, posebno je značajno naglasiti važnost cinkovanja kod unutrašnje zaštite šupljih konstrukcija koje su teško dostupne.\nBitan aspekt cinkovanja je njegova ekološki prihvatljiva strana, koja je u skladu sa poslovnom politikom kompanije GAT. Ona podrazumeva postojanje jednog zatvorenog sistema iz kog nema ispuštanja procesnih voda, a izvršioci procesa su izolovani od zagađenja i na taj način zaštićeni od štetnog uticaja.


Miško Ražnatović o tome kako je Jokić odlučio da igra za Srbiju na Svetskom prvenstvu - alo.rs\n"TAKAV ANIMOZITET I TAKVI KOMENTARI"... Miško Ražnatović o tome kako je Jokić odlučio da igra za Srbiju na Svetskom prvenstvu\nAUTOR: Alo.rs DATUM I VREME: 24.05.2019. 20:31 - 24.05.2019. 22:49\nVlasnik menadžerske agencije "Beobasket" osvrnuo se na brojne uvredljive komentare na Nikolin račun\nMiško Ražnatović, Foto: Alo!/Marko Metlaš\nMiško Ražnatović, košarkaški menadžer, pričao je o tome kako se Nikola Jokić odlučio na igranje za reprezentaciju Srbije. Jokić je ranije nastupao za nacionalni sastav svoje zemlje, ali je njegovo učešće na Svetskom prvenstvu u Kini bilo pod znakom pitanja.\nPosle brojnih spekulacija Nikola se u petak oglasio i izjavio da je odlučio da će predstavljati "orlove" u Kini.Ražnatović je bio gost emisije "Oko magazin" na Radio televiziji Srbije.\n"Pričao sa njegovim bratom Strahinjom. Razmenili smo mišljenja pre početka sezone i pričali da bi bilo lepo da zaigra na Svetskom prvenstvu. Nismo hteli da razgovaramo o tome do kraja sezone i znali smo da će biti tabu tema. Sve je potrajalo malo duže... Održali smo telefonski sastanak, pričali smo sa Nikolom, sa ljudima iz Denvera i došlo se do zaključka da nema smetnji da Nikola zaigra na Svetskom prvenstvu", rekao je Ražnatović na gostovanju RTS-u.\nVlasnik menadžerske agencije "Beobasket" osvrnuo se na brojne uvredljive komentare na Nikolin račun.\n"Nije igrao 2017. godine na Evropskom prvenstvu, 2018. nije bilo takmičenja, samo dve kvalifikacione utakmice je propustio koje niko nije igrao od većih igrača u NBA. Jedan dečko je propustio jedno prvensto pred zadnju godinu ugovora. Takav animozitet i takvi komentari, to je zaista čudno", istakao je Ražnatović.\nOdmah posle Jokićeve izjave da će igrati na SP krenule su nove spekulacije – ima li Srbija šanse protiv Amerikanaca?\nRažnatović je pričao i o šansama "orlova" u Kini.\n"Ako bude bio treći, svi će biti poluljuti. Srbija ovo nije imala. Imamo petoricu igrača iz NBA koji igraju i bar petoricu iz Evrolige. Podseća sve na devedesete godine. Objektivno se nadam da će i ta utakmica sa Amerikancima izgledati drugačije nego u Riju", zaključio je Ražnatović.


VITRIOL :: Ansambl :: V.I.T.R.I.O.L.\nBESPLATAN DOWNLOAD VITRIOL PESAMA >\nPred Vama je ansambl V.I.T.R.I.O.L., koji se bavi neoklasičnom i neorenesansom muzikom. Još 1992. gitarista Đorđe Letić i violinista Florijan Balaž, napravili su prve demo snimke, ali je trebalo da prođe još 7 godina do ozbiljnog studijskog rada i formiranja ansabla. Na repertoaru su autorske kompozicije Đorđa Letića, kao i klasične kompozicije starih majstora, populane filmske muzike i jazz standardi. U ansamblu gostovali su mnogi akademski muzičari, pretežno profesori sa Akademije umetnosti u Novom Sadu i srednje muzičke škole „Isidor Bajić“.\nSuština ovog muzičkog projekta je da određene harmonije i kombinacije instrumenata stvaraju specifičnu paletu zvukova, koji deluju opuštajuće, meditativno i antistresno. Budući da u se u svetu već pola veka koriste pozitivni efekti muzikoterapije, V.I.T.R.I.O.L. bi predstavljao prvi praktičan pokušaj da se tako nešto sprovede i na našim prostorima.\nVeći deo umetničkog opusa Đorđa Letića inspirisan je monumentalnom trilogijom «Gospodar Prstenova» J.R.R.Tolkina. Zbog toga kompozicije imaju bajkoviti renesansni karakter, pa ih dosta kritičara opisuje kao „muzika za Hary Pottera“. Česta je upotreba zvučnih efekata iz prirode, kao i potpuno neobičnih zvukova, što daje muzici ilustrativni i ambijentalni karakter. Đorđe Letić svoj kompozitorski rad najkraće opisuje kao „muzika šumskih vilenjaka“\nPored V.I.T.R.I.O.L.-a Đorđe Letić aktivno radi i na svom sympho metal projektu ARMAGEDDON, od kojeg je čitava muzičke priča i počela pre više od 20 godina.


Održana 11. Konferencija srpske medicinske dijaspore – RASEJANJE.info\n20.06.2021 21.06.2021 Katarina\tAleksandar Karađorđević, Fondacija Nj. K. V. princeze Katarine, Katarina Karađorđević, konferencija srpske medicinske dijaspore, Kraljevski medinski odbor, Medicinski fakultet, Ministarstvo spoljnih poslova\nFoto: arhiva royalfamily.org\nU Beogradu u Belom dvoru održana je 11. Konferencija srpske medicinske dijaspore. Tradicionlano ovu manifestaciju su zvanično otvorili prestolonaslednik Aleksandar i princeza Katarina. Ovogodišnju Konferenciju pratilo je, preko interneta, više od 1.000 lekara, uz učešće eminentnih predavača iz inostranstva i regiona.\nDvodnevna konferencija se održala pod pokroviteljstvom prestolonaslednika Aleksandra i princeze Katarine, u organizaciji Fondacije Nj.K.V. Princeze Katarine, uz podršku Ministarstva zdravlja, Lekarske komore Srbije, Svetske zdravstvene organizacije, Medicinskog fakulteta Univerziteta u Beogradu, Ministarstva spoljnih poslova i Kraljevskog medicinskog odbora.\nJedanaesta Konferencija srpske medicinske dijaspore pokriva širok spektar područja koja utiču na zdravstvenu i socijalnu zaštitu sa posebnim osvrtom na pandemiju COVID-19, kao i na iskustvo i znanje stečeno u borbi protiv ovog virusa, objavila je medijska služba kraljveske porodice.\n← Javna biblioteka Bora Stanković u Vranju postoji 142 godine\nSrpski centar iz Beča pomaže porodice Filimonović i Miljković na Kosovu →\nSiniša Mijatović novi predsednik Saveza srpskih udruženja u Norveškoj


Šeranić je napomenuo da se konstantno vode pregovori sa ruskim proizvođačima, a manji kontigent vakcina je stigao u Republiku Srpsku, prenosi Srpskainfo.\nOn je naveo da se trenutno čeka odobrenje kontrolne laboratorije Agencije za lekove, te da se onda očekuje veći kontigent ruskih vakcina.\n– Očekujemo oko 23. aprila veću isporuku iz `Kovaks` mehanizma. Nadam se da ćemo u sledećih sedam dana dobiti određene količine vakcina sa kojima bismo mogli malo više podmiriti domove zdravlja kako bi i oni mogli da ubrzaju proces vakcinacije građana – rekao je Šeranić novinarima u Trebinju.\nKada je rij o vakcinaciji građana mlađih od 65 godina, naročito onih sa hroničnim oboljenjima, Šeranić je rekao da registracija u okviru timova porodične medicine omogućuje da se vidi od koje vrste obolenja građanin boluje kako bi lekari znali koju vrstu vakcine mogu da mu preporuče.\nOn je dodao da je porodična medicina oslonac registracije i evidencije lica koja treba da prime vakcinu, te da će i građane sa hroničnim obolenjima domovi zdravlja pozivati za vakcinaciju.\nŠeranić kaže da se raspodela vakcina u Srpskoj vrši na osnovu procenta stanovništva u opštinama i gradovima, te da taj udeo odlučuje o ukupnom udelu samih vakcina koje će biti usmerene prema toj opštini.\n– Postoje izuzeci u zavisnosti od toga da li u nekom području imamo više roditelja koji imaju decu sa određenim potrebama ili lica sa invaliditetom pa usmeravamo prema potrebama socijalno osetljivih grupa – rekao je Šeranić.\nKada je reč o najavljenom povećanju plata u zdravstvu, Šeranić je rekao da je od početka njegovog mandata povećana cena rada zaposlenih u zdravstvu sa 135 na 145 KM.\n– Svesni smo činjenice da odgovor zdravstvenih radnika i sve što oni čine zaslužuje mnogo više. Pratimo mogućnosti i imaćemo u narednom periodu obavezu da radimo na tom pitanju i svakako smo opredeljeni da idemo u tom pravcu – rekao je Šeranić.


Zeleni traže da se nastavi merenje kvaliteta vazduha — Викиновости\nVojvodina/ Srbija (Beta) - Zeleni Srbije zatražili su danas da se održi postojeći sistem stanica za merenje kvaliteta vazduha u Pančevu i ostalim ugroženim sredinama, kao što su Obrenovac, Lazarevac, Zajača i druge.\nIndustrijska zona Pančeva\nU saopštenju te organizacije navodi se su omladina Zelenih Srbije - „Pokret za Pančevo“ i „Demokratska omladina Pančeva“ danas održali drugi zajednički protest u tom gradu povodom odluke Ministarstva energetike, razvoja i zaštite životne sredine da prekine finansiranje mobilnih stanica za merenja kvaliteta vazduha.\n„Građani i građanke Pančeva su sa protesta poslali poruku svima da im je važno da znaju kakav vazduh udišu... Pitamo kako će se sada meriti koncentracija benzena u pančevačkim naseljima? Nadležnost je republičke vlasti da to obezbedi“, navodi se u saopštenju.\nTa organizacija je, takođe, zatražila odgovor na pitanje gde ide novac koji zagađivači plaćaju u budžet Srbije, ako nema novca za te potrebe.\n„Ukidanjem Fonda za zaštitu životne sredine, i propuštanjem da se taj novac obezbedi makar budžetskim fondom, finansiranje zaštite životne sredine zavisi od dobre volje vlade, koja u svom dosadašnjem mandatu nije pokazala brigu“, navodi se u saopštenju.\n„Zeleni traže da se nastavi merenje kvaliteta vazduha” Зелена Србија, 9. март 2013. (srpski)\nPreuzeto iz „https://sr.wikinews.org/w/index.php?title=Зелени_траже_да_се_настави_мерење_квалитета_ваздуха&oldid=3125150”\nOva stranica je poslednji put uređena na datum 9. mart 2013. u 23:42 č.


Trebinje postaje 'smart siti'\nFoto: N.N. | Trebinje postaje 'smart siti'\nVesna Duka 08.03.2018 16:58\nTREBINJE - Švajcarska će finansirati projekat energetske efikasnosti Gradske uprave u Trebinju sa 150.000 švajcarskih franaka, dok će resorno ministarstvo u Vladi RS uložiti ostatak od 177.000 franaka, što će u velikoj mjeri modernizovati i poboljšati energetsku efikasnost ovog objekta.\nO ovoj donaciji Švajcarske razgovarali su u Trebinju ambasadorka ove zemlje u BiH Andrea Rauber Sakser i gradonačelnik Luka Petrović, koji kaže da će prvo biti urađena projektna dokumentacija sa svim istražnim radnjama koje će dokazati isplativost projekta, a to ne može trajati kraće od godinu i po dana.\nPetrović kaže da je grad Trebinje švajcarskoj ambasadorki prezentovao i mogućnosti razvoja projekta "smart sitija", odnosno takozvanog pametnog grada, koji će omogućiti veću efikasnost administracije, a lokalna vlast će kod Švajcaraca aplicirati za podršku ovog projekta.\nAmbasadorka je pozdravila viziju da Trebinje postane "smart siti" i izrazila nadu da će i BiH postati "smart kantri" (pametna država), podsjetivši da njena zemlja u Trebinju podržava i projekte zapošljavanja mladih i Centar za mentalno zdravlje, a, kako dodaje, očekuje da se prevaziđu i prepreke za realizaciju nekih drugih projekata nastale iz političkih razloga.


Nema potrebe za raspoređivanjem NATO trupa u Brčkom | Banjaluka.net\nZamjenik načelnika štaba Vrhovne komande savezničkih snaga za Evropu Brice Houdet u razgovoru sa predsjednikom Skupštine Brčko distrikta Sinišom Milića rekao je da smatra da nije pogoršana bezbjednosna situacija u državi i distriktu i da je to samo politička retorika, te da ne vidi potrebu za raspoređivanjem NATO trupa u Brčkom.\n“Kada se vratim u Brisel ambasadorima mogu reći da ne postoji bezbjednosna prijetnja Brčko distriktu i da situacija nije onakva kakvom su nam je predstavili pojedini mediji i ljudi”, rekao je Houdet, saopšteno je iz Skupštine Brčko distrikta.\nOn je dodao da će učiniti sve što je u njegovoj moći da se sačuva mir u Bosni i Hercegovini i distriktu Brčko.\nMilić je u razgovoru sa Houdetom u Brčkom istakao da je bezbjednosna situacija u distriktu stabilna, te da je bio iznenađen pozivom pojedinih političkih subjekata u BiH na raspoređivanje NATO trupa u Brčkom.\n“Moj utisak je da nijedan narod u distriktu nije za ratnu opciju. Većina stanovnika spremna je da putem dijaloga radi na unapređenju života u ovoj lokalnoj zajednici. Znamo da razgovor između sva tri naroda nema alternativu jer smo ovdje odnos izgradili upravo na dijalogu”, dodao je je Milić.\nOn je napomenuo da vlast u distriktu ima dobru saradnju sa supervizorom za Brčko i Lot timom EUFOR-a, kao i policijom Brčko distrikta koja profesionalno rješava sve probleme, navodi se u saopštenju.


Regional - Advokatska kancelarija Cvjetićanin & Partners\nCVJETIĆANIN & PARTNERS – REGIONALNA I GLOBALNA PRAVNA PODRŠKA\nCvjetićanin i partneri pružaju podršku u zemljama regiona, kao i u zemljama sa velikim investicionim kapacitetom.\nNaša advokatska kancelarija je član jedne od najvećih međunarodnih mreža advokatskih kancelarija AEA-International Lawyers network koja okuplja advokatske kancelarije iz preko 200 zemalja, odnosno preko 4.000 advokata širom sveta.\nNaš cilj jeste pružanje usluga i u onim slučajevima u kojima je neophodna prekogranična pravna zaštita, obzirom da biznis ne poznaje granice. U takvim situacijama advokatska kancelarija Cvjetićanin i partneri se oslanja na partnerske advokatske kancelarije sa kojima ima saradnju preko mreže advokata čiji su članovi. Takodje, naša advokatska kancelarija ima potpisane bilateralne ugovore o saradnji sa advokatskim kancelarijama iz regiona (sve države bivše Jugoslavije) kao i sa državama koje poseduju veliki investicioni potencijal. Ovo naročito iz praktičnih razloga, obzirom da se značajan broj zahteva za pružanjem pravne pomoći odnosi upravo na klijente iz tih država, kao što su zemlje kvinte-Sjedinjene Američke Države, Velika Britanija, Nemačka, Francuska i Italija. Pored advokata iz naznačenih država, saradnju imamo i sa advokatskim kancelarijama iz Ruske Federacije, Kine i Ujedinjenih Arapskih Emirata.


Poslednjeg dana predsezonskih utakmica u NBA ligi, od srpskih igrača na parketu je bio Marko Gudurić. Košarkaš Memfis grizlisa na parketu je proveo 22 minuta, ali nije imao previše zapažen učinak.\nGrizliji su poraženi od San Antonio sparsa rezultatom 104:91, a Gudurić je postigao dva poena (1-6 iz igre, 0-3 za tri), uz četiri skoka i dve asistencije.\nMemfis je prvu deonicu izgubio >> Pročitaj celu vest na sajtu RTS << sa 11 razlike, u nastavku susreta pokušao da se vrati, ali nije imao previše uspeha.\n"Mamuze" su do trijumfa predvodili Pati Mils sa 16 poena, odnosno Brin Forbs, Demar Derozan i Lamarkus Oldržidž (11 skokova) koji su dodali po 14.\nU redovima Memfisa najefikasniji je bio Džeja sa 16 ubačenih poena.\nAktuelni vicešampion Golden stejt voriors tek je u četvrtoj utakmici uspeo da savlada Los Anđeles Lejkerse – 124:103.\n"Jezeraši" su u prethodna tri susreta pokazali da su se ozbiljno naoštrili da napadu titulu predstojeće sezone, ali sada nisu mogli protiv Stefa Karija.\nKari je predvodio "ratnike" sa 32 poena i šest asistencija, a posebno je sa saigračima bio impresivan tokom druge četvrtine, koju su dobili rezultatom 40:23. Njega je najbolje pratio Dianđelo Rasel sa 29 poena.\nNa drugoj strani, 29 poena ubacio je Zek Norvel, četiri manje dodao je Kaldvel-Poup, dok je Devonte Kejkok upisao dabl-dabl (16 poena i 10 skokova).\nU Lejkersima su odmarali Lebron Džejms, Ejveri Bredli, Kvin Kuk, Entoni Dejvis, Deni Grin, Dvajt Hauard, Kajl Kuzma, Džavak Mekgi i Radžon Rondo.\nU najefikasnijoj utakmici večeri Hjuston je sa 144:133 pobedio Majami Hit.\nOčekivano, dominantan je bio Džejms Harden sa 44 poena (12-26 iz igre, 8-16 za tri), uz pet skokova, sedam asistencija i pet ukradenih lopti. Erik Gordon ga je pratio sa 23, dok je Klint Kapela uz 20 poena uhvatio i 13 lopti.\nKod Hita je Kendrik Nan bio apsolutno prva figura sa 40 poena (15-27 iz igre, 6-10 za tri), Tajler Hero je dodao 14, jedan više od Bema Adebajoa i Derika Džonsa.\nU ostalim susretima Vašington je pobedio Filadelfiju sa 112:93, Nju Orleans je bio bolji od Njujork Niksa (117:116), dok je aktuelni šampion Toronto savladao Bruklin netse – 123:107.\nRadio Televizija Vojvodine: NBA predsezona: Poraz Memfisa, Gudurić se ispromašivao (VIDEO)\nKošarkaši Memfis Grizlisa izgubili su od San Antonio Sparsa 104:91, u pripremnom meču...Srpski košarkaš Marko Gudurić imao je slabo šutersko veče i za 22 minuta postigao je svega dva poena (1/6 iz igre)...Nekadašnji košarkaš Crvene zvezde meč imao je još četiri skoka i dve asistencije...Sparse...


RT: Iran očigledno stoji iza eksplozija na brodu u Omanskom zalivu - Netanijahu\nIzvor: Vostok.rs, 01.Mar.2021, 10:17\nIran stoji iza eksplozija na brodu u izraelskom vlasništvu u Omanskom zalivu prošle nedelje, saopštio je izraelski premijer Benjamin Netanijahu. Jevrejska država je potom, kako smatraju mnogi, pokrenula raketni napad u Siriji. Incident u četvrtak veče sa ‘Helios Rej’ bio je „očigledno“ iransko delo, rekao je Netanijahu u intervjuu za izraelske novine. Dodao je da je Teheran „najveći izraelski neprijatelj“, te da njegova zemlja „pobeđuje u celom regionu“.\n— Amichai Stein (@AmichaiStein1) March 1, 2021 Direktna optužba premijera odražava reči izraelskog ministra odbrane Benija Ganca, koji je u subotu rekao da je ocena vojske ukazala na iransku krivicu. Ganc, koji je ujedno i Netanijahuov najveći izazivač na predstojećim opštim izborima, obrazložio je zaključak pozivanjem na relativnu blizinu plovila sa Iranom u vreme eksplozija, kao i na opšte neprijateljstvo između dve zemlje. Dve eksplozije, koje su izraelski mediji opisali kao rezultat raketnih udara, napravile su rupe u trupu broda, ali prema saopštenju vlasnika broda, nisu povredile nijednog člana posade. U subotu veče sirijska vlada izvestila je da je njena protivvazdušna odbrana odbila izraelski raketni napad na Damask, presrećući većinu projektila lansiranih sa područja Golanske visoravni pod kontrolom Izraela. Izrael rutinski pokreće takve napade, obično ne priznajući odgovornost, na ono što izvori u izraelskoj vladi opisuju kao iranske ciljeve na sirijskoj teritoriji. Mnogi smatraju da je najnoviji napad izveden u znak odmazde za incident. Izvor: Vostok / RT\nB92: Izrael optužio, Iran ne komentariše\nN1 televizija: Netanjahu optužio Iran da je napao izraelski brod\nBeta: Netanjahu optužio Iran da je napao izraelski brod


Snežana Đurišić: Popović mi daje dozvolu za gostovanja u emisijama! – Poznati.info\nSnežana Đurišić jedan je od članova žirija Zvezda Granda i vreme koje provodi snimajući emisiju ne dozvoljava da gostuje po drugim emisijama, za koje traži dozvolu od Saše Popovića.\n“Bukvalno sam dobila dozvolu da se pojavim u emisiji. Mnogi to smatraju šou programom, ali molim vas, kakav šou? Tu su deca koja razmišljaju o budućnosti. Mnogi klinci su rehabilitovali neke naše pesme i trebamo da im budemo zahvalni na tome“\n“Mene je pronašla pesme i ja sam to pre neki dan otpevala i ta pesma će ići na festival i biću presrećna ako pesma dođe do publike. Nakon toga spremam novogodišnji nastup za koji ću biti u Beču, za koje vlada veliko interesovanje“ – kaže Snežana.


Foto: Južne vesti / youtube\nOvakva scena, kažu lekari, viđena je više puta prošle nedelje, a direktor Klinike za kardiohirurgiju Dragan Milić, koja se graniči sa Pulmologijom, apeluje na građane da to ne rade, pišu Južne vesti.\n- Ovo nije prvi put da smo videli kako kovid pacijenti svojim porodicama bacaju stvari koje su apriori infektivne, imaju kovid. Članovi porodice sakupljaju te stvari sa kovidom, oni su u opasnosti, a zatim sedaju na klupu. Virus se tako širi, a KC može da bude rezervoar za širenje bolesti. Apelujem na pacijente i njihove porodice da zaštite i sebe i druge - kaže Milić.\n- Ne postoji Krizni štab, struka ili edukacija koja će pomoći ako sami ne pomognemo i ne ponašamo se odgovorno - zaključuje Milić.